ישיבת מליאה, כנסת 25, פרוטוקול מספר 61, 2023-03-29 00:00

אמיר אוחנה: חברי הכנסת, אני מתכבד לפתוח את ישיבת הכנסת

אמיר אוחנה:  היום יום רביעי, ז' בניסן התשפ"ג, 29 במרץ 2023

אמיר אוחנה:       איפה השר התורן?      

קריאה: בבניין

אמיר אוחנה: בבניין זה לא מספיק

אמיר אוחנה:  הוא צריך להיות במליאה

אמיר אוחנה:  השר נכנס

אמיר אוחנה:  שלום לשר, נא להקפיד להיות בשעת פתיחת המליאה

אמיר אוחנה:       הנושא הראשון על סדר-היום: הצעת חוק סמכויות לאיסוף ואבחון של נתוני נוסעים הנכנסים לישראל או היוצאים ממנה, התשפ"ג–2023, לקריאה השנייה והשלישית

אמיר אוחנה:  אני מתכבד להזמין את חבר הכנסת ינון אזולאי, בשם יושב-ראש ועדת החוץ והביטחון, להציג את הצעת החוק

אמיר אוחנה:  בבקשה, אדוני

ינון אזולאי: תודה רבה לך, אדוני היושב-ראש

ינון אזולאי:  כבוד השר, חבריי חברי הכנסת, בוקר טוב לכולם

ינון אזולאי:  האמת, אדוני היושב-ראש, אתה יודע, הלילה קצת ישנו

ינון אזולאי:  זה גם איזשהו הישג בכנסת

ינון אזולאי:  אופיר, תודה רבה שישנו הלילה

ינון אזולאי:  האמת, זה בהסכמה עם מירב בן ארי, אז צריך להגיד לשניכם תודה

אופיר כץ: אין הסכמות

אופיר כץ:  אל תסבך אותנו

ינון אזולאי: אנחנו נדבר על זה אחר כך

ינון אזולאי:  אין הסכמות

ינון אזולאי:      אני מציג את הצעת החוק כמובן בשם יושב-ראש ועדת החוץ והביטחון חבר הכנסת יואל יולי אדלשטיין

ינון אזולאי:  אדוני היושב-ראש, כנסת נכבדה, אני מתכבד להציג בפני הכנסת לקריאה השנייה ולקריאה השלישית את הצעת חוק סמכויות לאיסוף ואבחון של נתוני נוסעים הנכנסים לישראל או היוצאים ממנה, התשפ"ג–2023, שיזמה הממשלה

ינון אזולאי:      חברות התעופה אוספות נתונים כעניין שבשגרה על אודות הנוסעים המשתמשים בשירותיהן

ינון אזולאי:  עשרות מדינות בעולם – והראשונה שבהן ארצות הברית, ובעקבותיה גם מדינות אירופה, קנדה, אוסטרליה, יפן ואחרות – יצרו הסדרים המחייבים את חברות התעופה למסור להן את הנתונים שאספו, והם משמשים את הרשויות באותן מדינות לצורכי מאבק בטרור ובפשיעה, ולעיתים גם למטרות נוספות

ינון אזולאי:  הצעת החוק שאני מציג בפניכם כעת נועדה ליצור הסדר בעניין זה גם במדינת ישראל

ינון אזולאי:  אציין כי ההסדר מבוסס במידה רבה על הדירקטיבה האירופית, עם כמה הבדלים הנדרשים בישראל, כפי שאפרט להלן

ינון אזולאי:  לפי ההצעה, יוקם ברשות המיסים מרכז לאומי לאבחון נתוני נוסעים, שיקים וינהל מאגר מידע של נתוני הנוסעים והצוות בטיסות המופעלות אל ישראל וממנה

ינון אזולאי:      אציין כבר כעת כי במהלך דיוני הוועדה עסקנו רבות בשאלה מדוע המרכז מוקם דווקא ברשות המיסים

ינון אזולאי:  לוועדה הוצגה עבודת המטה שנערכה בנושא, שמסקנותיה הן כי ברשות המיסים, שבתוכה נכלל המכס, יש התשתית המתאימה ביותר להקמת המרכז, וכי למכס יש גם ניסיון בהפעלת מרכז לאבחון מטענים

ינון אזולאי:  הוועדה השתכנעה מנימוקים אלה, אך בצד זאת, בהצעת החוק נקבעו הוראות שנועדו להבטיח את עצמאות המרכז ביחס לרשות המיסים

ינון אזולאי:  בוועדה אף הוספנו הוראה המחייבת קביעת תקציב נפרד למרכז

ינון אזולאי:  לפי ההסדר המוצע, ראש המרכז יהיה רשאי לדרוש מחברות התעופה למסור את נתוני הנוסעים ולהקים ממשק אלקטרוני קבוע כדי לאפשר הזרמה קבועה ורציפה של המידע

ינון אזולאי:  מידע זה יימסר בשלושה מועדים קבועים לכל טיסה

ינון אזולאי:  יצוין כי החלת ההוראות על כלל חברות התעופה הטסות לישראל וממנה תהיה הדרגתית: בתחילה הן יחולו על החברות הטסות לארצות הברית, ובהמשך, בהדרגה, על יתר החברות

ינון אזולאי:  נוכח חששות שהביעו חלק מהחברות ביחס לכך, הוועדה תקיים בהמשך השנה דיון מעקב על יישום החוק

ינון אזולאי:      המידע שהחברות יידרשו להעביר יכלול הן נתונים שבהם שם הנוסע, תאריך הלידה, מין, לאום, מספר הדרכון, שם המדינה שהנפיקה אותו וכיוצא באלו, והן נתונים שבהם מספר טלפון נייד, כתובת דואר אלקטרוני, אמצעי התשלום, תאריכי הנסיעה, מסלול הנסיעה, נתוני הכבודה ועוד

ינון אזולאי:  הצעת החוק קובעת אילו גופים יהיו רשאים להשתמש במאגר: השב"כ, המוסד, משטרת ישראל, רשות המיסים, רשות האוכלוסין וההגירה, משרד הבריאות ומשרד התחבורה

ינון אזולאי:  ארבעת הגופים האחרונים יוכלו לקבל מידע מהמאגר באמצעות הערכה או שאילתה

ינון אזולאי:  לעומת זאת, אשר לשב"כ, למוסד ומשטרת ישראל, נקבע כי יוכלו להקים שלוחות של המאגר במערכת מחשב נפרדת בחצריהן

ינון אזולאי:  המידע מהמאגר יועבר לשלוחות, ושלוש הרשויות יהיו רשאיות להצליב את המידע עם מידע המצוי אצלן

ינון אזולאי:  לאחר שישה חודשים יימחק המידע מהשלוחות

ינון אזולאי:  מנגנון השלוחות הוא ייחודי לישראל, ובהיבט זה הוא נבדל ממודלים אחרים בעולם

ינון אזולאי:      הצעת החוק קובעת גם מה המטרות שלשמן ניתן יהיה להשתמש במידע: מניעה וסיכול טרור ופשיעה חמורה, אבטחת התעופה האזרחית, מאבק בהגירה בלתי חוקית והגנה על בריאות הציבור

ינון אזולאי:  אציין כי גם בהיבט זה ההסדר המוצע שונה מהוראות הדירקטיבה האירופית, שכן הדירקטיבה אינה מתייחסת להגירה בלתי חוקית והגנה על בריאות הציבור

ינון אזולאי:  יחד עם זאת, מטרות אלה כן מקובלות במדינות אחרות בעולם, ובתקופת הקורונה היו גם באירופה מדינות שקבעו כהוראת שעה את המטרה של הגנה על בריאות הציבור

ינון אזולאי:      הוועדה עסקה רבות בסוגיית אבטחת המידע וההגנה על פרטיות הנוסעים

ינון אזולאי:  בהצעת החוק נקבעו מנגנונים שנועדו לצמצם ככל הניתן את הפגיעה בפרטיות

ינון אזולאי:  בין היתר נקבע הסדר ייחודי המחייב מינוי ממונה על הגנת הפרטיות במרכז, שמינויו ותנאי כשירותו ייקבעו בעצה אחת עם ראש הרשות להגנת הפרטיות במשרד המשפטים

ינון אזולאי:  ממונה הגנת הפרטיות יכין גם תוכנית עבודה שנתית ויגיש דוחות שנתיים על קיום הוראות הגנת הפרטיות במרכז

ינון אזולאי:  בדיוני הוועדה השתתפו גם נציגי אל על, יאט"א וחברות תעופה זרות

ינון אזולאי:  הוועדה הייתה קשובה להערותיהם, וערכנו כמה תיקונים בהצעת החוק, כדי שלא להכביד על חברות התעופה מעבר לנדרש

ינון אזולאי:      חבריי חברי הכנסת, אישורה של ההצעה יוביל לעמידה בסטנדרטים הבין-לאומיים המקובלים בעולם התעופה לקבלת מידע ואבחון מוקדמים, להקלת העומסים בנתב"ג, לחיסכון תקציבי וייעול עבודת הביטחון בנתב"ג, לזיהוי נוסעים חשודים, לשיפור יכולות משרד הבריאות להיערך לקליטת נוסעים שיש חשש כי הם נשאי מחלה המסכנת את הציבור ועוד

ינון אזולאי:  אני סבור כי ההסדרים המוצעים בה חיוניים, והיא כוללת את האיזונים הדרושים בין הגנה על פרטיות הנוסעים לבין שמירה על האינטרסים שלשמם יוקם המאגר

ינון אזולאי:      להצעת החוק הוגשו הסתייגויות ובקשות רשות דיבור

ינון אזולאי:  אבקש מחבריי חברי הכנסת לדחות את ההסתייגויות ולאשר את הצעת החוק בקריאה השנייה ובקריאה השלישית

ינון אזולאי:  זה המקום גם להודות להנהלת הוועדה, ליועצים המשפטיים, מירי שור פרנקל, עידו בן יצחק וכל העוסקים במלאכה, אסף פרידמן מנהל הוועדה ולכל מי שעסק – וכמובן לחברי הוועדה

ינון אזולאי:      ובהזדמנות הזאת – אני לא יודע אם עד פסח אני עוד אעלה פה לפודיום – לברך את עם ישראל, את עובדי הכנסת, את כולם, בפסח כשר ושמח

ינון אזולאי:  חג פסח כשר ושמח לכל עם ישראל

ינון אזולאי:  זה הזמן שלנו, כולנו, להתאחד

ינון אזולאי:  עברנו תקופה לא קלה

ינון אזולאי:  אנחנו מקווים שאנחנו נכנסים לרגיעה

ינון אזולאי:       אני אומר לכם, חבריי מהאופוזיציה, ולאותם אלה שמוחים: חג הפסח הוא חג שמאחד את עם ישראל

ינון אזולאי:  אני יודע שיש כאלה שאומרים שיכול להיות שמשפחות נקרעו בתקופה האחרונה

ינון אזולאי:  היו כאלה שירדו ושרפו את איילון, שרפו את הכבישים

ינון אזולאי:  הגיע הזמן שבערב פסח נשרוף את החמץ הגשמי ואת החמץ הרוחני בינינו; שנהיה מאוחדים ונוכל להמשיך כעם אחד בלב אחד

ינון אזולאי:  יש לנו אתגרים רבים, שהם אויבינו מבחוץ, ואנחנו בפנים – עם כל חילוקי הדעות – צריכים להיות מאוחדים

ינון אזולאי:  אז שיהיה לכולנו פסח כשר ושמח, ועובדי הכנסת, השנה אתם עבדתם ועובדים קשה מדי, יותר מדי אפילו

ינון אזולאי:  אז קודם כול התנצלות, אבל יחד עם זאת מאחלים גם לכם חג פסח כשר ושמח

ינון אזולאי:  תודה רבה לכם, לרשמים, למזכירות הכנסת, לעובדים, לכל מי שרק פה, לערוץ הכנסת

ינון אזולאי:  תודה רבה, פסח כשר ושמח

אמיר אוחנה: אני מודה מאוד לחבר הכנסת אזולאי, גם על הברכות, והמברך יבורך

אמיר אוחנה:      אני רוצה לציין משלחת מאוד חשובה שנמצאת איתנו כאן ביציע, משלחת מ-27 מדינות, נציגים מ-27 מדינות, שמאורגנת על ידי ה-JPCA

אמיר אוחנה:  אני מזהה כאן גם את חברי ושותפי לשעבר סגן השר גדי יברקן, שנמצא איתנו כאן

אמיר אוחנה:  משלחת היסטורית ממדינות אפריקה

אמיר אוחנה:  אני מאוד שמח שאתם כאן

אמיר אוחנה:  Welcome to the Knesset

אמיר אוחנה:  Welcome to Jerusalem

אמיר אוחנה:      אנחנו נעבור להנמקת ההסתייגויות, ככל שיש מעוניינים בכך

אמיר אוחנה:  אני רואה – מטעם קבוצת העבודה לא נוכח במליאה אף אחד, נכון? חברי הכנסת מרב מיכאלי, נעמה לזימי, גלעד קריב, אפרת רייטן מרום

אמיר אוחנה:  לכן נעבור להסתייגות הבאה, של קבוצת יש עתיד

אמיר אוחנה:  חברי הכנסת דוידסון ופרידמן, האם תרצו לנמק את ההסתייגויות?     

סימון דוידסון: כן

מירב בן ארי: גם מטי, לא?     

אמיר אוחנה: גם מטי, בבקשה, אז מטי הראשונה

אמיר אוחנה:  בבקשה, חברת הכנסת מטי צרפתי הרכבי

אמיר אוחנה:  היא הראשונה

אמיר אוחנה:  חמש דקות להסתייגות

אמיר אוחנה:  בבקשה, גברתי, חמש דקות לרשותך

מטי צרפתי הרכבי: בוקר טוב, אדוני היושב-ראש

מטי צרפתי הרכבי:  בוקר טוב, כנסת נכבדה

מטי צרפתי הרכבי:  לא ישנתי בלילה, שוב

מטי צרפתי הרכבי:  אחרי ששמעתי את המילים של ביידן, נראה לי שהמשבר עם ארצות הברית, הידידה הגדולה ביותר של ישראל, רק מעמיק

מטי צרפתי הרכבי:  אתם זוכרים? לפני בערך שבוע או עשרה ימים שגריר ישראל בוושינגטון זומן לשיחת נזיפה

מטי צרפתי הרכבי:  זה אירוע חריג, אירוע שנדמה לי שלא ידענו יותר מעשור

מטי צרפתי הרכבי:  ועכשיו, אתמול, נשיא ארצות הברית בעצמו מבהיר באופן חד-משמעי ואומר בקולו שכל עוד אין נסיגה אמיתית וכנה מהרפורמה של נתניהו – מה שאנחנו קוראים המהפכה המשטרית – נתניהו הוא פרסונה נון גרטה בארצות הברית

מטי צרפתי הרכבי:  ראש ממשלת ישראל כבר לא רצוי בבית הלבן, פשוט ככה

מטי צרפתי הרכבי:      מי שצפה בסרטון הקצר שבו ביידן מדבר ועונה על שאלות, לא יכול היה לפספס את המהירות ואת הנחרצות שבה ביידן אמר no, לא – אני תרגמתי מאנגלית לעברית

סימון דוידסון: סמוטריץ'

מטי צרפתי הרכבי: הוא אמר no לשאלה אם נתניהו יוזמן לבית הלבן

מטי צרפתי הרכבי:  עצרו רגע וחשבו, תחשבו על מה שהיה: מי שאמורה להיות הידידה הגדולה ביותר שלנו – המעצמה שמגוננת עלינו באו"ם, שמטילה וטו על החלטות של אויבינו כנגדנו, שמספקת לנו סיוע – סיוע ביטחוני, סיוע צבאי, סיוע כלכלי – שתמיד עמדה לצידנו מאז קום המדינה ותמיד נתנה לנו גב בעולם, אומרת לנו, אומרת לראש הממשלה: enough is enough

מטי צרפתי הרכבי:  אם תמשיכו ככה, איבדתם אותנו

מטי צרפתי הרכבי:      ארצות הברית לוקחת את הדמוקרטיה שלה ברצינות רבה מאוד

מטי צרפתי הרכבי:  לארצות הברית יש חוקה, חוקי-יסוד, וכשהיא מזהה פגיעה בדמוקרטיה שלנו היא לא מהססת למתוח קו אדום ולומר לנו שאם נחצה את הקו האדום הזה יש לכך השלכות

מטי צרפתי הרכבי:  את שלב הרמזים הדיפלומטיים העדינים, המנומסים, הפוליטיקלי-קורקט, שהאמריקאים כל כך מתמחים בהם, עברנו כבר מזמן

מטי צרפתי הרכבי:  האמירה של ביידן אתמול הייתה נחרצת, חד-משמעית וקשה

מטי צרפתי הרכבי:  זוהי אזעקת אמת

מטי צרפתי הרכבי:  אזעקת אמת

מטי צרפתי הרכבי:  שבר בקנה מידה כזה עם ארצות הברית הוא מצב קיצוני, הוא חסר תקדים, ושלא יהיה לאף אחד ספק שהוא מסוכן למדינה – סכנה למדינת ישראל

מטי צרפתי הרכבי:  בלי ההגנה של המעצמה הגדולה ביותר אנחנו חלשים מתמיד מול העולם, מול איראן, מול כל אויבינו במזרח התיכון

מטי צרפתי הרכבי:      שמעתי היום את התגובות היהירות וחסרות האחריות של חברים בקואליציה, גם בכירים בקואליציה, למה שביידן אמר – תגובות מתנשאות תוך זלזול בארצות הברית, זלזול שאין לו מקום

מטי צרפתי הרכבי:  אולי אנחנו לא כוכב בדגל ארצות הברית, אבל אנחנו גם לא יכולים להרשות לעצמנו להיות כתם בדגל הזה

מטי צרפתי הרכבי:  תגובות כאלה של חברים מהקואליציה רק מחריפות את המצב, מביישות, מביכות ומסכנות אותנו

מטי צרפתי הרכבי:      אם נתניהו לא מבין שהוא מוביל את המדינה, מדינת ישראל, לאבדון; אם נתניהו לא מבין שהוא חייב לעצור הכול עכשיו ולחשב מסלול מחדש; אם נתניהו לא הפנים שהנזק שהוא גורם לנו, לאזרחי מדינת ישראל, למדינת ישראל, לעצמאות מדינת ישראל – אם הוא לא מבין שהנזק שהוא גורם לנו עלול להיות בלתי הפיך, אז המסקנה המתבקשת היא שנתניהו באמת לא כשיר

אמיר אוחנה: תודה לגברתי

אמיר אוחנה:  אני מזמין את חברת הכנסת יסמין פרידמן לנמק את הסתייגותה

אמיר אוחנה:  עד חמש דקות לרשותך

יסמין פרידמן: אדוני היושב-ראש, חבריי חברי הכנסת, אדוני השר, אני רוצה לדבר על משהו שקרה השבוע ושוב עלה לסדר-היום, כי אני מבינה ששוב רוצים להעביר את החוק שהכינוי שלו הוא חוק המתנות בימים הקרובים

יסמין פרידמן:       ישבתי שעות רבות בדיונים שנערכו

יסמין פרידמן:  זו חקיקה שהוגשה על ידי חבר הכנסת עמית הלוי – חבל שהוא לא פה – והמטרה היא לאפשר לעובדי ציבור ונבחרי ציבור לקבל תרומות למטרות של הגנות משפטיות או לטובת טיפולים רפואיים וכל מיני

יסמין פרידמן:  ישבנו בדיונים האלה, והמציע, חבר הכנסת עמית, שמע בדיוק כמונו את כל מי שנכח בדיונים

יסמין פרידמן:  אני רוצה בתמצות לספר לכם מה נאמר

יסמין פרידמן:  אז בואו נתחיל: עמית טוען שהוא רוצה להגן על השוטרים, שגם השוטרים יוכלו לגייס תרומות אם יש להם מצב חירום

יסמין פרידמן:  אבל ישבה נציגת המשטרה והסבירה: לשוטרים שנתבעים, שצריכים לעמוד לדין או שהם תחת משפט, יש אפשרות לבחור בשני מסלולים: מסלול אחד נקרא ענבל, שהמשטרה עצמה מספקת עורכי דין לשוטר שדרוש, כמה שהוא צריך, ככל שהוא צריך, ללא הגבלת זמן וללא הגבלת שעות

יסמין פרידמן:  והיה והשוטר רוצה לבחור במסלול אחר – יש לו מסלול פרטי

יסמין פרידמן:  הוא יכול לקחת עורך דין פרטי, ועורך הדין הפרטי הזה יקבל את תעריף ענבל

יסמין פרידמן:  לא רק זה – והיה ואותו שוטר רוצה חוות דעת מכל גורם זה או אחר, האיגוד של ענבל לא מגביל אותו בסכום

יסמין פרידמן:  זאת אומרת, כל חוות דעת מכל מי שהוא רוצה ללא הגבלה בסכום

יסמין פרידמן:  לכן, כולנו הבנו – כל מי שנכח בדיון הבין שהשוטרים מוגנים מכל בחינה

יסמין פרידמן:  כולנו הבנו, חוץ מחבר הכנסת עמית הלוי

יסמין פרידמן:  עברנו לעובדי המדינה, וגם שם ישבו שני עורכי דין שהסבירו ברור ביותר שגם עובדי המדינה מכוסים מכל בחינה כמובן, היה והם יידרשו לעמוד לדין

יסמין פרידמן:  גם את זה עורך הדין עמית הלוי לא שמע, לא ראה, לא יודע, והמשיך להתנגח בכל חוות דעת

יסמין פרידמן:  ואז עברנו לחוות הדעת המשפטית

יסמין פרידמן:  היועצת המשפטית של הוועדה, היועצת המשפטית של הממשלה – כולם כאחד, כל מי שהיה שם נקט את המשפט – ואני מצטטת: סטייה גדולה מטוהר המידות

יסמין פרידמן:  אני קראתי לזה שחיתות

יסמין פרידמן:  יו"ר הוועדה לא הסכים איתי, ואני שואלת אם מישהו מכיר מילה נרדפת אחרת ל"סטייה גדולה מטוהר המידות" חוץ מ"שחיתות"

יסמין פרידמן:  אני לא מצאתי, אולי אתם תמצאו

מטי צרפתי הרכבי: – – – שחיתות שלטונית

יסמין פרידמן: כן, אז שחיתות שלטונית

יסמין פרידמן:  אני המשכתי לנסות באמת לשכנע את יושב-ראש הוועדה, שממשיך להתעקש

יסמין פרידמן:  אמרתי לו שאם הוא יהיה מוכן להחריג את ראש הממשלה ומשפחתו מהחקיקה הזאת, אנחנו נשקול לתמוך

יסמין פרידמן:  כמובן שאין על מה לדבר

יסמין פרידמן:       לכן אין לי ספק שהחקיקה הזאת היא חקיקה פרסונלית, שבאה לכאן מסיבה אחת פשוטה: יש צורך של ראש שהממשלה להחזיר כספים שהוא לווה מבן דודו עד סוף החודש הזה

יסמין פרידמן:  מדובר בכמעט 270,000 דולר, כספים שנתרמו לטובת ראש הממשלה, שסכומם מוערך ב-4-3 מיליון שקלים, שאותם הוא רוצה

יסמין פרידמן:      כולם מסבירים שהחוק הזה מלא בחורים כמו גבינה שווייצרית

יסמין פרידמן:  כל מי שנכח בוועדה

יסמין פרידמן:  ואני שואלת אתכם, כל מי שיושב באולם הזה וכל מי ששומע אותי: אתם שלמים עם החקיקה הזאת? זה נראה לכם סביר? זה נראה לכם הוגן? זה נראה לכם תקין שעוד פעם אנחנו לוקחים את נבחרי הציבור ומניחים אותם מעל לאזרח הפשוט? אני באמת לא יכולה להבין איך אפשר לישון בלילה, איך אפשר לחיות עם המצפון יחד עם החקיקה הזאת, כשאתם רוצים להביא אותה לכאן עוד לפני שמיצינו את הדיונים האלה – –     

אמיר אוחנה: תודה

יסמין פרידמן: – – והסברנו שכמו שהיא זו פשוט שחיתות

יסמין פרידמן:  תודה

אמיר אוחנה: תודה לגברתי

אמיר אוחנה:  חבר הכנסת סימון דוידסון, תרצה לעלות? בבקשה

אמיר אוחנה:  עד חמש דקות לרשותך

סימון דוידסון: בוקר טוב, אדוני היושב-ראש

סימון דוידסון:  חבריי לכנסת, לפני כ-25 שנים זכיתי לעשות קורס סקיפרים

סימון דוידסון:  סקיפר זה בעצם תעודה שמכשירה אותך להשיט יאכטה

סימון דוידסון:  אתמול בערב ישבתי פה במליאה, ודיברו פה המון על כל הנושא של הממשלה והקואליציה ולאן אנחנו מובילים

סימון דוידסון:  זה החזיר אותי אחורה 25 שנה, לקורס, והבנתי לאן ואיך הממשלה הזאת דוהרת: אתם וראש הממשלה של מדינת ישראל זה בדיוק כמו הטיטניק

סימון דוידסון:  זוכרים את הטיטניק? האסון הימי הגדול ביותר בהיסטוריה של העולם

סימון דוידסון:  מאות אנשים שעלו לאונייה הכי מפוארת, הכי מתקדמת, עם הטכנולוגיה הכי מדהימה, והקברניט של אותה אונייה, של אותה טיטניק, התנגש בקרחון, ומאות אנשים טבעו למוות והטיטניק שקעה

סימון דוידסון:      אז אני רוצה להגיד לכם משהו, חבריי: כשאתם שטים באונייה או ביאכטה, לקברניט יש המון נורות אזהרה – של השמן, של המים, של החשמל וכן הלאה וכן הלאה

סימון דוידסון:  גם פה לממשלה הזאת, לראש הממשלה בנימין נתניהו, יש הרבה נורות אזהרה כמו בטיטניק, והוא לא רואה אותן

סימון דוידסון:  הנורה הגדולה ביותר, שאנחנו רואים אותה כבר שלושה חודשים, היא הציבור – הציבור של מדינת ישראל, שיוצא כל מוצאי שבת להפגין עם דגלים של מדינת ישראל בכל נקודה במדינת ישראל, לא רק בתל אביב – שיפסיקו כבר עם הסיפור הזה של הצפונים, תל אביבים – בנתניה, בבאר שבע, בדרום, בצפון, בפריפריה, בכל מקום, וזאת נורת האזהרה הכי גדולה

סימון דוידסון:  אבל מה הוא עושה עם נורת האזהרה? פשוט לא מתייחס אליה

סימון דוידסון:  "אנרכיסטים", "לא שלנו", "נגד המדינה"

סימון דוידסון:  זו נורת אזהרה מאוד מאוד גדולה

סימון דוידסון:  ומה הנורה השנייה, שגם היא מתפוצצת לנו בפרצוף? זה היחסים הבין-לאומיים של מדינת ישראל

סימון דוידסון:  אתמול בערב שמענו את נשיא ארצות הברית, המדינה הכי קרובה, ידידת ישראל, לא מוכן להזמין את ראש הממשלה לארצות הברית

סימון דוידסון:  איפה זה נשמע? קורא לראש הממשלה לסגת, והוא לא מסתכל על הנורה הזאת ולא אכפת לו

סימון דוידסון:  וחברי כנסת מהקואליציה באים ותוקפים את האמריקאים ותוקפים את ביידן

סימון דוידסון:  השתגעתם? אתם השתגעתם? איך אנחנו יכולים להיות בלי ארצות הברית? הנורה הנוספת, שגם היא נוגעת לכל אחד במדינה הזאת, זו הנורה של הכלכלה

סימון דוידסון:  באים ואומרים טובי המומחים, ראשי ההייטק, מנהלים ובעלי הבנקים, קרנות, כמה מסוכן המצב של מדינת ישראל

סימון דוידסון:  אבל גם לנורת האזהרה הזאת הוא לא מתייחס, היא לא חשובה

סימון דוידסון:      נורת האזהרה שמבחינתי כחבר כנסת הכי מפחידה זו הנורה שנקראת בן גביר

סימון דוידסון:  זו נורת אזהרה שכל חבר כנסת בליכוד מבין אותה אבל מפחד להגיד כמה מסוכן האיש הזה כשר המשטרה של מדינת ישראל

סימון דוידסון:  אבל במקום לסגור את הנורה הזאת, מה הוא עושה? נותן לשר בן גביר מיליציה, שהוא ינהל עשרות, מאות אנשים, שהוא יוכל להגיד להם לאן ללכת ומה לעשות

סימון דוידסון:  האם מישהו שאל איך אתה יכול להתקבל למיליציה הזאת? מה הכללים? האם עבריין יכול להיות שם? האם ארגון לה פמיליה יכול להיות חלק מזה? האם מישהו בכלל בודק לאן תלך המיליציה הזאת? אז נכון שאנחנו העברנו את זה אצלנו בממשלה, אבל אנחנו העברנו את זה תחת מפכ"ל המשטרה – שמפכ"ל המשטרה יהיה אחראי על זה ולא בן גביר, עבריין מורשע שראש הממשלה נותן לו כוח ועוד כוח

סימון דוידסון:  בן גביר פה סובב אותו שלשום, והוא נתן לו עוד ועוד רק כדי שיצביע, רק כדי שיהיה איתו

מטי צרפתי הרכבי: ככה ייעשה לאיש שהמלך חפץ ביקרו

סימון דוידסון: אז חברים, אני מזהיר את כולם: מדינת ישראל היא כמו הטיטניק, שמתקדמת לאט-לאט אבל בטוח לעבר הקרחון, ואתם, במיוחד חברי הכנסת מהליכוד, צריכים לעצור את הטיטניק ולשנות את הכיוון לפני שנתנגש בקרחון ונטבע ביחד עם הספינה

סימון דוידסון:  תודה רבה

אמיר אוחנה: תודה לאדוני

אמיר אוחנה:  מרכזת האופוזיציה, האם אני מבין נכון, שאתם מבקשים להסיר את כל ההסתייגויות ולעבור להצבעה?     

מירב בן ארי: כן

מיקי לוי: מתי אני מדבר?     

אמיר אוחנה: בשם כל האופוזיציה

אמיר אוחנה:  מאה אחוז

אמיר אוחנה:       אם כך, אנחנו עוברים להצבעות בקריאה השנייה והשלישית על הצעת חוק סמכויות לאיסוף ואבחון של נתוני נוסעים הנכנסים לישראל או היוצאים ממנה, התשפ"ג–2023

אמיר אוחנה:  אנחנו מצביעים כעת על החוק כנוסח הוועדה בקריאה השנייה

אמיר אוחנה:  הצבעה

אמיר אוחנה: בעד סעיפים 1–54 – 17 

אמיר אוחנה: נמנעים – אין 

אמיר אוחנה: 17 בעד, אין מתנגדים, אין נמנעים

אמיר אוחנה:  אני קובע כי ההצעה התקבלה

אמיר אוחנה:       אנחנו עוברים להצבעה על החוק בקריאה השלישית

אמיר אוחנה:  הצבעה

אמיר אוחנה: בעד החוק – 18 

אמיר אוחנה: נמנעים – אין  

אמיר אוחנה: 18 בעד, אין מתנגדים, אין נמנעים

אמיר אוחנה:  אני קובע שחוק סמכויות לאיסוף ואבחון של נתוני נוסעים הנכנסים לישראל או היוצאים ממנה, התשפ"ג–2023, התקבל בקריאה השנייה והשלישית וייכנס לספר החוקים

אמיר אוחנה:  בכך לדעתי השלמנו את כל מה שמכונה חוקי הוויזה

אמיר אוחנה:  בשעה טובה ומוצלחת

אמיר אוחנה: [מס' מ/1574; דברי הכנסת ה-24, מושב שני, חוב' ל"ה, ישיבה 151; דברי הכנסת ה-25, חוב' י"ט, ישיבה 56; נספחות

אמיר אוחנה: ] 

אמיר אוחנה:  חברי הכנסת, אנחנו נעבור לסעיף הבא על סדר-היום – הצעת חוק הנכים (תגמולים ושיקום) (תיקון מס' 31), התשפ"ג–2023, לקריאה השנייה והשלישית

אמיר אוחנה:  אני מזמין את יושב-ראש ועדת העבודה והרווחה חבר הכנסת ישראל אייכלר להציג את הצעת החוק

אמיר אוחנה:  בבקשה, חבר הכנסת אייכלר

ועדת העבודה והרווחה): אדוני היושב-ראש, כנסת נכבדה, אני מתכבד להביא בפני הכנסת לקריאה השנייה ולקריאה השלישית את הצעת חוק הנכים (תגמולים ושיקום) (תיקון מס' 31), התשפ"ג–2023

ועדת העבודה והרווחה):  הצעה זו היא חלק שפוצל מהצעת חוק ממשלתית רחבה יותר, שוועדת העבודה והרווחה תמשיך ותדון במסגרתה בעיגון הטבות בתחומי הניידות והדיור שכיום ניתנות לנכי צה"ל לפי הנחיות פנימיות של משרד הביטחון, ובמנגנון עדכון התגמולים של נכי צה"ל ושל משפחות הנספים – הרמקול עובד? אפשר להגביה קצת?      הצעת החוק שבפניכם עוסקת רק בתיקון ההסמכה הקיימת כבר בחוק לנכות סכומים מהתגמול החודשי, וזאת על רקע הכלל – שגם הוא קבוע כבר בחוק – האוסר העברתו ושעבודו של התגמול או מתן של התגמול בערבות, שמטרתו להבטיח כי התגמול ישמש את הנכה לצרכיו

ועדת העבודה והרווחה):  לכן, הניכויים מהתגמול צריכים להיעשות רק למטרות שהן לטובת הנכה, וכבר כיום אפשר לנכות סכומים מהתגמול לטובת דמי חבר בארגון היציג ותשלומים עבור ביטוח חיים וביטוח בריאות משלים, וכן עבור ביטוח סיעוד קבוצתי שעורך הארגון היציג

ועדת העבודה והרווחה):  האפשרות לנכות סכומים בעבור ביטוח הסיעוד קשורה לקושי להשיג הסכמה של מבטח לבטח נכה בשל מצבו הרפואי

ועדת העבודה והרווחה):  על כן, יש חשיבות לאפשר עריכת ביטוח סיעודי קבוצתי, שהפרמיה בעבורו נגבית במרוכז בניכוי מהתגמול, ושהמדינה משתתפת כיום בהשלמת סכומי הפרמיה שלו, לפי החלטות ממשלה

ועדת העבודה והרווחה):       יצוין כי לפני כמה שבועות ועדת העבודה והרווחה בראשותי אישרה תיקון שהגיש שר הביטחון לתקנות שבהן קבועים הסכומים המרביים לניכוי בעד ביטוח סיעוד, ובו הוגדל סכום זה בשל עלייה בשיעור הפרמיה של הביטוח הסיעודי שתחל מחודש אפריל הקרוב

אמיר אוחנה: חברי הכנסת, קצת יותר בשקט

אמיר אוחנה:  חבר הכנסת אייכלר מתקשה לשמוע את עצמו

ועדת העבודה והרווחה): תודה

ועדת העבודה והרווחה):  אישור התיקון לתקנות נעשה רק לאחר ששר הביטחון התחייב כי משרדו יגדיל את שיעור ההשתתפות של אוצר המדינה בביטוח הסיעוד ל-50% מסך הפרמיה – מה שיחזור ויקטין את הסכום שינוכה מתגמול הנכים

ועדת העבודה והרווחה):  הצעת החוק שלפניכם כוללת הסמכה לשר הביטחון לקבוע בתקנות את שיעור ההשתתפות של המדינה בתשלום הסדרי ביטוח חיים, ביטוח סיעודי או ביטוח בריאות משלים לנכי צה"ל ולנפגעי פעולות איבה

ועדת העבודה והרווחה):  אני מקווה שהתקנות אכן יובאו בהקדם האפשרי, באופן מיידי, שכמובטח יגדיל את שיעור השתתפות המדינה בביטוח הסיעודי לטובת כלל נכי צה"ל ונפגעי פעולות האיבה

ועדת העבודה והרווחה):  בהצעת החוק נקבעה הוראה כי קצין התגמולים לא ישתמש בסמכותו לנכות מהתגמול את דמי החבר והניכויים בעבור ביטוחים לנכי צה"ל, כאמור, אלא לאחר שהודיע בכתב לנכה על זכותו להגיש התנגדות לניכוי

ועדת העבודה והרווחה):  אם הנכה עשה זאת תוך 30 יום, יושב לו סכום הניכוי – אם נוכה

ועדת העבודה והרווחה):       יצוין כי בתיקון עקיף לחוק התגמולים לנפגעי פעולות איבה הוסדרו הוראות מקבילות למוסד לביטוח לאומי, תוך הסמכת שר העבודה האחראי לו

ועדת העבודה והרווחה):  הן משלימות את הסדר הניכויים הקיים לדמי חבר ותשלומים בעבור ביטוחים של הארגון היציג של נפגעי פעולות איבה, המנוכים מהתגמול של נפגעי איבה, בין שהם נכים או בני משפחה של מי שנפטר עקב פעולות איבה

ועדת העבודה והרווחה):  נוסף לכך, לפי בקשה מפורשת של נכי צה"ל או של נפגעי האיבה, נקבעו הוראות המאפשרות לנכות מהתגמול תשלומים להחזר הלוואות שניטלו מהארגון היציג

ועדת העבודה והרווחה):  לפי מה שנמסר לוועדה, הלוואות אלה ניתנות בתנאים נוחים יחסית לתנאים בשוק; אך כדי לוודא שלא כל הגמלה תנוכה לטובת ההלוואות שלקח הנכה או נפגע האיבה, הוסיפה הוועדה הוראה המגבילה את גובה הניכוי מהתגמול למטרה זו, בשיעורים שמוצע לקבוע בחוק – או בשיעורים שונים מהם, שניתן יהיה לקבוע בתקנות

ועדת העבודה והרווחה):       הוועדה הסכימה לקבוע כי הגבלת גובה הניכוי לטובת ההלוואה לא תחול על הלוואות שניטלו עד 15 במאי 2023, וזאת כדי לאפשר זמן התארגנות לנכים הנזקקים להלוואות לתקופת החג, וכדי לאפשר לשרים לשקול את השימוש בסמכותם להתקין תקנות בעניין שיעורים אלה

ועדת העבודה והרווחה):  לנכה צה"ל נקבעה גם האפשרות לנכות מתגמולו, לפי בקשתו המפורשת, דמי חברות במתקן ספורט וחברה שמפעיל ארגון נכי צה"ל

ועדת העבודה והרווחה):  ההצעה אושרה בוועדה פה אחד

ועדת העבודה והרווחה):       להצעת החוק הוגשו הסתייגויות

ועדת העבודה והרווחה):  אני מבקש מהכנסת לדחות את ההסתייגויות ולאשר את החוק את הצעת החוק בקריאה השנייה והשלישית, בנוסח שאישרה הוועדה

ועדת העבודה והרווחה):       בטרם אסיים את דבריי, אדוני היושב-ראש, אני רוצה להודות לכל מי שהיה שותף לקידום הצעה חשובה זאת: ראשית אבקש להודות לשר הביטחון על הבאת התיקון הזה עוד במושב הנוכחי

ועדת העבודה והרווחה):  מכאן אני קורא למשרד הביטחון להביא לאלתר את התקנות הנדרשות להשלמת התהליך כדי שיאושרו במהירות בוועדת העבודה והרווחה

ועדת העבודה והרווחה):  אני רוצה להזכיר שב-1 באפריל תחול התייקרות, ואנחנו רוצים שגם ההשתתפות תעלה בהתאם

ועדת העבודה והרווחה):  ברצוני להודות גם למנהלת הוועדה, הגב' ענת כהן שמואל ולכל צוות הוועדה; ליועצות המשפטיות, עורכות הדין נועה בן שבת ויעל סלנט, שליוו את החקיקה בצורה מקצועית; לארגון נכי צה"ל, לארגון נפגעי פעולות האיבה, למוסד לביטוח לאומי; למשרדי הממשלה שהיו שותפים להצבעה זו; כמובן לעוזריי, ובראשם ראש המטה, הרב יצחק פיליפ

ועדת העבודה והרווחה):  אחרון חביב, אבקש להודות לאיציק סעידיאן, שהטריח את עצמו והשתתף בדיון בוועדה וקידם את השיח המפייס בעם ישראל

ועדת העבודה והרווחה):  אאחל לכל בית ישראל רפואה שלמה וחג פסח כשר ושמח

ועדת העבודה והרווחה):  תודה רבה

אוריאל בוסו: תודה רבה ליושב-ראש ועדת העבודה והרווחה חבר הכנסת הרב ישראל אייכלר

אוריאל בוסו:  כעת רשימת הדוברים שהגישו הסתייגויות: חברת הכנסת מירב כהן, ראשונת הדוברים

מירב כהן: מוותרת

מירב כהן:  מיקי לוי

אוריאל בוסו: חבר הכנסת מיקי לוי, בבקשה

אוריאל בוסו:  אבל אם לא עכשיו, את לא יכולה

אוריאל בוסו:  אוקיי

אוריאל בוסו:  חבר הכנסת מיקי לוי, בבקשה, חמש דקות לרשותך, אדוני

מיקי לוי: תודה רבה, אדוני היושב-ראש

מיקי לוי:  אני לא יודע במה להתחיל

מיקי לוי:  הממשלה פשוט השתגעה

מיקי לוי:  אני לא יודע במה להתחיל

מיקי לוי:  אני פותח היום את עיניי – כל יום בית החרושת הזה מוציא חומרים מקולקלים

מיקי לוי:  אני שומע את ואטורי ב-103

מיקי לוי:  חבר הכנסת ואטורי אומר: נסתדר בלי ארצות הברית

שלי טל מירון: סגן יושב-ראש הכנסת

מיקי לוי: לא ייאמן

מיקי לוי:  יושב-ראש הכנסת – אותו דבר

מיקי לוי:  אתם השתגעתם

מיקי לוי:  כשארצות הברית מקבלת שפעת, אנחנו בהתקף לב

מיקי לוי:  אין לכם מושג על מה אתם מדברים

מיקי לוי:  אין לכם מושג על מה אתם מדברים

מיקי לוי:  מדינת ישראל יכולה להתקיים בלי ארצות הברית? נהפוך לשק האגרוף במוסדות האו"ם

מיקי לוי:  מדינת ישראל יכולה לקיים צבא בלי הסיוע של ארצות הברית? אתם חולמים

עמית הלוי: – – – תקציב

מיקי לוי: זה לא שייך לכסף, לא דיברתי על כסף

מיקי לוי:  זה לא שייך לכסף

עמית הלוי: – – –     

מיקי לוי: אני לא מדבר על העבר, שהייתה תמיכה גם בכסף

מיקי לוי:  אם ארצות הברית רק תעצור את משלוחי הנשק – את הרכש – מה מדינת ישראל תעשה? כן, אנחנו נסתכל לשמיים ונתפלל לקדוש ברוך הוא

מיקי לוי:  אני מאמין בקדוש ברוך הוא, אבל הקדוש ברוך הוא לא מייצר, אדוני השר, F-35

מיקי לוי:  לא מייצר F-35, וגם לא תחמושת וגם לא טילים

מטי צרפתי הרכבי: וגם לא וטו

מיקי לוי: אתה לא יכול לשלוח את חיילי צה"ל להילחם עם מקלות של מטאטא

מיקי לוי:  אתה עושה לי מבט לשמיים? אנחנו צריכים אותו

מיקי לוי:  אבל קודם צריכים אותנו ואת הנשק שאנחנו מקבלים כדי להגן על עצמנו

מיקי לוי:       מטריף אותי שאתם לא מבינים את גודל השעה

מיקי לוי:  נשיא ארצות הברית, בקולו, אומר בצורה ברורה: מדינת ישראל לא יכולה להמשיך בדרך הזאת, הבהרתי את זה

מיקי לוי:  אני מקווה שנתניהו ייסוג

מיקי לוי:  ואני מוסיף: מהמהפכה המשטרית

מיקי לוי:       אזרחי ישראל צריכים להבין שהמצב הוא לא טוב

מיקי לוי:  ומה ראש הממשלה עונה? – כן, אני קורא לו "ראש הממשלה"; הוא ראש הממשלה שלי, לא כמו שהיה בקדנציה הקודמת

מיקי לוי:  הוא יריב פוליטי שלי

מיקי לוי:  אני לא אקרא לו אף פעם בשמות גנאי כמו "נבל" או "רוצח" – חס וחלילה

מיקי לוי:  מה עונה ראש הממשלה? ישראל היא מדינה עצמאית שמקבלת את החלטותיה על פי רצון אזרחיה ולא על סמך לחצים חיצוניים

מיקי לוי:  אדוני ראש הממשלה, אתה רציני? איבדת את זה, איבדת את הדרך

מיקי לוי:  מה קרה לך? מה הלחצים של אלה שחטפו אותך בתוך הקואליציה שלך? המפלגות הקיצוניות שאתה פוחד מהן

מיקי לוי:  הרי אדוני ראש הממשלה, גדלת והתחנכת בארצות הברית, אתה מבין אמריקאית; אתה מבין אמריקאית, שהיא שונה מאנגלית

מיקי לוי:  אתה בטח מבין שבלי ארצות הברית על מדינת ישראל יקשה לנשום – לנשום, לא להתקיים

מיקי לוי:  ישראל תזדקק למכונת הנשמה

מיקי לוי:  אנחנו תלויים בידידים האמריקאים שלנו בכול

מיקי לוי:  מי שלא מבין את זה, יש לו תפיסת עולם מעוותת

מיקי לוי:  אני מקווה שלא נגיע למצב של מדינה מורדמת ומונשמת

מיקי לוי:  אדוני ראש הממשלה, לשם אתה מוביל אותנו

אוריאל בוסו: נא לסיים

מיקי לוי: משפט לסיום, אדוני

מיקי לוי:  אדוני ראש הממשלה, תבקש מהשרים שלך ומחברי הכנסת שלך לשתוק, פשוט לשתוק ולא לדבר על ארצות הברית

מיקי לוי:  גם התגובה שלך היא איומה ומצביעה על ניתוק

מיקי לוי:  לא נראה לי שתוזמן לארצות הברית בקצב הזה בזמן הקרוב

מיקי לוי:  תודה רבה

אוריאל בוסו: תודה רבה

אוריאל בוסו:  חברת כנסת מירב בן ארי, בבקשה

אוריאל בוסו:  חמש דקות

מירב בן ארי: תודה, אדוני היושב-ראש

מירב בן ארי:  קודם כול צריך להגיד שהחוק הזה חשוב מאוד, והוא מגיע היום בהסכמה של חברי האופוזיציה, כמו שהגיעו גם הוויזות

מירב בן ארי:  אנחנו הורדנו כמעט את כל ההסתייגויות גם פה – לא כמעט, הורדנו את הכול

מירב בן ארי:  אני גם ישבתי פה אתמול בחוק של קרויזר, וגם בו הורדתי את ההסתייגויות, כי אנחנו נוהגים בענייניות

מירב בן ארי:  אתם פשוט לא הייתם כאן בכנסת הקודמת, אבל בכנסת הקודמת, עד הרגע האחרון – ינון היה, דיברתי על פוגל וקרויזר – עד הרגע האחרון, כשנעלנו את המליאה, רבו איתנו, התווכחו איתנו

מירב בן ארי:  היום כשמדברים על האיזוק, אומרים לי: מה, למה לא העברת? בטח שהעברתי

מירב בן ארי:  באתי לפה, המליאה הייתה ריקה – הינה, נוסטלגיה – ישב בצלאל סמוטריץ' על הכיסא שם, עוד לפני שהוא בא לשולחן הזה, והתחננתי אליו בעניין האיזוק האלקטרוני, אמרתי לו שזה מתוקצב, והוא אמר לי: לא, לא, לא, רק קריאה ראשונה אני נותן לך

מירב בן ארי:  תחשוב שאייכלר היה בא, והייתי אומרת לו: אייכלר, נכי צה"ל? רק קריאה ראשונה, תמשיך בכנס הבא

מירב בן ארי:  ויזות? רק קריאה ראשונה

מירב בן ארי:  תמשיך

מירב בן ארי:      אבל אנחנו לא כאלה, אנחנו מתנהלים אחרת

מירב בן ארי:  כל החוקים של הוויזות כבר היו מוכנים בכנסת הקודמת, והם לא עברו

מירב בן ארי:  הם לא עברו לאזרחי ישראל, כי הם ישבו פה ואמרו: לא, קחו רק קריאה ראשונה

מירב בן ארי:  שנייה שלישית – – –     

ינון אזולאי: – – –     

מירב בן ארי: בוא, ינון

מירב בן ארי:  ינון, יש קטעים שבהם – תדע לך שאייכלר בא אליי ואמר לי: מירב, זה נכי צה"ל

מירב בן ארי:  ואז כתגבורת הגיע רם בן ברק ואמר – – –     

ינון אזולאי: מירב, היו דברים שלא הסכמתם להעביר אפילו בטרומית

ינון אזולאי:  היו דברים שאני הבאתי, שאנחנו הבאנו, ואפילו בטרומית לא הסכמתם להעביר

ינון אזולאי:  אז בואי לא נדבר על זה

מירב בן ארי: בוא, אל תפתח בכלל את הטרומיות, כי בכל הטרומיות אנחנו מצביעים בעד בחוקים טובים

אוריאל בוסו: לא, אבל הוא צודק כשהוא אומר שבקדנציה הקודמת את כל הטרומיות של האופוזיציה – – –     

מירב בן ארי: קודם כול, זה לא כל הטרומיות, הינה אני אומרת לך

מירב בן ארי:  אבל למה אתה הולך רחוק? אתה יודע כמה חוקים שלנו הפלתם כשלא היה לנו רוב? הרי מה בעצם אתם אומרים? "גם אתם עשיתם"

מירב בן ארי:  אחלה, אני לא אומרת שאנחנו חפים מטעויות, אני רק אומרת שביום האחרון של הכנס, כשאתה יודע שאתה חייב לגנוב כמה שיותר סוסים כדי לשחרר לציבור, תקעתם את הכול

מירב בן ארי:  נתחיל מהוויזות, נעבור לנכי צה"ל, וכן – גם האיזוק

מירב בן ארי:  ואי-אפשר לשבת פה, בעיקר ח"כים שלא היו פה – ושלא ישמעו מה היה כאן

מירב בן ארי:  כי כשאנחנו ישבנו עכשיו והצבענו על הוויזות, מיקי ואני ישר אמרנו כאן שכבר היינו בסיטואציה הזאת ולא הסכמתם

מטי צרפתי הרכבי: לא היו כאבי בטן

מירב בן ארי: על כאבי הבטן על ערכות האונס אני בכלל לא אפתח, אני מרגישה שכבר טחנתי את הנושא הזה כל כך הרבה זמן; על איך שהבאתי את החוק של שמירת ערכות אונס, ונשים כאן צעקו נגד, למרות שהיה לי רוב

מירב בן ארי:  מילא שעל האיזוק היא צעקה נגד – זה כתם שהיא תלך איתו עכשיו שנים

מירב בן ארי:  גם גברים אמורים, אבל זה לא ממש נספר

מירב בן ארי:       ביטן, בכל פעם שאתה בא – אין, אי-אפשר לדבר, זה מדהים, כל המליאה

דבורה ביטון: מירב, הוא עושה לנו מסיבת סיום

אוריאל בוסו: לפחות היית בא לחלק להם סוכריות

מירב בן ארי: תשמעי מה הכי פדיחה בעיניי, במילים הכי פשוטות – אני רואה שיושבים פה חיילים, אני אגיד להם את זה: בערכות אונס כבר היה לי רוב, והיא צעקה "נגד"

מירב בן ארי:  כי מילא באיזוק, בשערורייה הזאת שבה הפלתם את החוק, לא היה לי רוב, אבל בערכות אונס היה לי 64 – וצעקתם "נגד"

מירב בן ארי:  ותקשיב, יש בושה וצלקות שהולכות איתך כל החיים

מירב בן ארי:      ורק מילה על החוק של קרויזר, כי אני ישבתי פה ורציתי לתמוך, ונשארנו פה כולם, איזה עשרה ח"כים של יש עתיד, כדי לתמוך, כי אנחנו ענייניים, וזה חוק טוב

מירב בן ארי:  הוא אפילו עשה את זה איתך, פורר

מירב בן ארי:  אבל ברגע שעלה לפה – באמת, כבר אין לי מילים לתאר את השר לביטחון יהודים ימנים שגרים בחברון, כי כנראה רק בהם הוא מתעסק – הוא התחיל לצעוק עליי, עליי, עליי, שאני מחפצנת נשים

מירב בן ארי:       אני אומרת לכם, התראיינתי ברדיו אתמול אחרי הצוהריים ואמרו לי: מירב, הוא אמר שאת – אמרתי לו: תקשיב, באמת כבר אין לי מקומות לשלוח אליהם את האירוניה להתאבד, אין, בכנסת הזאת הכול נתפס

מירב בן ארי:  ועל מה? שאלתי אותו: למה אשתך מתנהלת בתור הדוברת של המשרד לביטחון פנים? מי שם אותה בכלל לדבר? את רוצה לראיין אשת שר? בבקשה, תשאלי אותה איך החיים כאשת שר, אין זה משתלב עם העבודה שלך, עם הקריירה שלך – –     

אוריאל בוסו: מירב, נא לסיים

מירב בן ארי: – – אבל מה את מייצגת את המשרד לביטחון פנים? מי שם אותך בכלל בכובע הזה? אז כששאלתי את השאלה הזאת, הוא אמר לי: את מחפצנת נשים

מירב בן ארי:       אז רק שתדע, חבר הכנסת קרויזר, סיעת יש עתיד נשארה פה, נשארנו הרבה חברי כנסת, אבל באותו רגע שהוא דיבר אל סגלוביץ' בבושה, ורק תראו את הנתונים שמוחמד מג'אדלה מפרסם היום על הפשיעה בחברה הערבית, וכשאני דיברתי על "למה אשתך מייצגת את המשרד", והוא התחיל לצעוק עליי "את מחפצנת נשים" – זו הסיבה היחידה שהלכנו

מירב בן ארי:  זה חוק חשוב, וטוב שהעברת אותו

מירב בן ארי:  תודה

אוריאל בוסו: תודה רבה לחברת הכנסת מירב בן ארי

אוריאל בוסו:  חברת הכנסת מיכל שיר סגמן – בסבב הבא

אוריאל בוסו:  כולם בסבב הבא? גם מטי צרפתי הרכבי?     

מטי צרפתי הרכבי: לא

אוריאל בוסו: אז חברת הכנסת הרכבי

סימון דוידסון: מה איתי?     

אוריאל בוסו: אתה כבר דיברת מספיק היום, דוידסון

אוריאל בוסו:  סימון, אתה דיברת מספיק היום

סימון דוידסון: לא, יש לי מלא היום

סימון דוידסון:  למה לא – – –      

אוריאל בוסו: די, נו, אל תנהל איתי דיאלוג כשאני היושב-ראש

אוריאל בוסו:  יש דברים שאני צריך לענות, ואני צריך להיות ממלכתי

סימון דוידסון: אבל זה – – –     

אוריאל בוסו: אין בעיה, זה נושא ענייני, נכון

אוריאל בוסו:  תודה

אוריאל בוסו:  חמש דקות לרשותך

מיקי לוי: אנחנו כל כך לא צריכים את ארצות הברית, שעכשיו אישרנו ויזה שהם נותנים לאזרחי מדינת ישראל

מיקי לוי:  כל כך לא צריכים את ארצות הברית

מיקי לוי:  חצופים

אוריאל בוסו: תודה

מטי צרפתי הרכבי: תודה רבה, אדוני כבוד היושב-ראש

מטי צרפתי הרכבי:  כנסת נכבדה, חברים יקרים, בימים האחרונים מדברים לא מעט על שר הביטחון יואב גלנט, האיש שהתריע על הסכנה שבהפיכה המשטרית ושילם על כך תוך יממה בפיטורים, או לפחות בהצהרה על פיטורים

מטי צרפתי הרכבי:       ההצהרה על פיטוריו של גלנט עוררה אצלי סקרנות לדעת קצת יותר על מי שפוטר באופן פומבי כל כך בעוון מילוי תפקידו

מטי צרפתי הרכבי:  אז בתור התחלה נכנסתי לערך הוויקיפדיה שלו, כי הרי ככה אנחנו היום לומדים דברים על אנשים, ואני מודה שממש התרשמתי: הוא היה מפקד סטי"ל, אפרופו סימון; הוא היה מפל"ג לוחמים בשייטת 13, מפקד חטיבת מנשה, מפקד שייטת 13, מפקד אוגדה בעזה, מפקד עוצבת עידן, ראש מטה זרוע היבשה, המזכיר הצבאי של ראש הממשלה, מפקד פיקוד דרום ומועמד בולט לתפקיד הרמטכ"ל

מטי צרפתי הרכבי:  הוא פוליטיקאי ותיק ומנוסה שמילא שלל תפקידים וזכה להערכה שבאה לידי ביטוי גם בפריימריז של המפלגה שלו, של מפלגת הליכוד, שם הוא זכה במקום הרביעי

מטי צרפתי הרכבי:  אין ספק שבין שלל המינויים בממשלה השלושים-ושבע, בממשלה הכושלת הזאת, הוא בולט כמינוי טוב, שבניגוד לרוב האחרים יש בו גם היגיון רב – מינוי של אדם עתיר ניסיון בדיוק בתחום העיסוק של משרדו

מטי צרפתי הרכבי:  ממש תואם

מטי צרפתי הרכבי:       ועכשיו הוא פוטר – או שלא פוטר? ונתניהו שוקל למנות לו מחליף זמני או קבוע

מטי צרפתי הרכבי:  לא ברור, כי עדיין לא ברור אם מכתב הפיטורים כבר נכתב או לא, נשלח או לא

מטי צרפתי הרכבי:  אולי נמסר לידי יונת דואר והיא נטרפה בדרך בסערות מזג האוויר? אף אחד לא באמת יודע

מטי צרפתי הרכבי:  וכך אנחנו מוצאים את עצמנו, מדינת ישראל, אזרחי המדינה, במצב מאוד לא נוח, שבו בתקופה ביטחונית רגישה, בעיצומו של צום הרמדאן ובעיצומו של משבר קשה בהיסטוריה של מדינת ישראל אנחנו לא יודעים אם יש למדינת ישראל שר ביטחון

מטי צרפתי הרכבי:  בואו נקווה שהאויבים שלנו לא רואים טלוויזיה ולא שומעים רדיו, ושאולי הם עדיין לא שמעו על זה

מטי צרפתי הרכבי:       בכלל בממשלה הזאת יש איזה בלבול סביב תפקידיהם וזהותם של שרים

מטי צרפתי הרכבי:  מי עכשיו שר הפנים? ומי שר הבריאות? וכמה שרים יש במשרד המשפטים? ובמשרד ראש הממשלה? ובמשרד הביטחון, עם או בלי השר, המפוטר אולי, גלנט? לי לא ברור

מטי צרפתי הרכבי:       שר הביטחון גלנט – ותרשו לי להמשיך לקרוא לו כך, שר הביטחון גלנט, עד שיוכח אחרת – הבין שביטחון ישראל נמצא בסכנה; שהסחרור שאליו נכנסנו מחליש אותנו, מסכן אותנו

מטי צרפתי הרכבי:  הוא הקשיב לרמטכ"ל והקשיב לכל ראשי מערכת הביטחון

מטי צרפתי הרכבי:  הקשיב, הקשיב, הקשיב והפנים, והבין שאי-אפשר להמשיך לדהור לעבר התהום שממנה לא תהיה דרך חזרה

מטי צרפתי הרכבי:  כמו גלנט, דרך אגב, גם חבר הכנסת יולי אדלשטיין, יו"ר ועדת חוץ וביטחון – אדם שיש לו אולי פחות רקע ביטחוני, אבל המון ידע פוליטי וכמות לא מבוטלת של אומץ, במיוחד מהמדינה שממנה עלה – ידע להקשיב

מטי צרפתי הרכבי:  גם הוא, יולי אדלשטיין, הבין את הסכנה

מטי צרפתי הרכבי:  גלנט ואדלשטיין גילו לצד האומץ גם יושרה מקצועית עניינית, והם אמרו בקול רם את מה שחובתם הייתה לומר

מטי צרפתי הרכבי:  אבל בליכוד, כמו בליכוד, הם ישלמו מחיר על היושרה ועל האומץ שלהם

מטי צרפתי הרכבי:  את גלנט נתניהו כבר הצהיר שיפטר, אבל אולי נשאל את ראש הממשלה מה התוכניות שלו לאדלשטיין, שגם העז לומר את דעתו

מטי צרפתי הרכבי:  ואולי הפעם, לשם שינוי, יואיל נתניהו לעצור את רכבת ההרס הדוהרת וילמד מחבריו המכובדים גלנט ואדלשטיין, ופשוט יקשיב

מטי צרפתי הרכבי:  ואולי הוא יקשיב למה שאומרים ראשי מערכת הביטחון; ואולי הוא יקשיב למה שאומרים הכלכלנים; ואולי הוא יקשיב למה שאומרים האנשים ברחוב; ואולי הוא יקשיב למה שאומר נשיא ארצות הברית ביידן

מטי צרפתי הרכבי:  אולי פעם אחת, רגע לפני שהכול מתרסק לנו פה, הוא יכול לנהוג סוף-סוף כמנהיג

אוריאל בוסו: תודה רבה לחברת הכנסת מטי צרפתי הרכבי

אוריאל בוסו:  חברת הכנסת יסמין פרידמן – בסבב הבא

אוריאל בוסו:  אז חברת הכנסת דבי ביטון

דבורה ביטון:   כבוד היושב-ראש, כבוד יושב-ראש הסיעה חבר הכנסת לפיד – – –     

אוריאל בוסו: הוא לא יושב-ראש הסיעה, הוא יושב-ראש המפלגה

דבורה ביטון: יש עתיד

דבורה ביטון:  בשבילנו הוא גם ראש ממשלה, אל תתבלבל

דבורה ביטון:  אבל אנחנו נכבד את המעמד

דבורה ביטון:  כנסת נכבדה – אמרתי שאני באה מפויסת

דבורה ביטון:  תרשה לי, בבקשה

יאיר לפיד: אין לי כזה שיגעון גדלות שאני יכול להחליף את מירב בן ארי

אופיר כץ: לזה גם אני לא אסכים

יאיר לפיד: בדיוק

דבורה ביטון: ראשית, אציין שאנחנו עוברים ימים לא פשוטים

דבורה ביטון:  תחושת הפחד שראינו בעם ישראל בימים האחרונים מציפה ומעוררת אימה מהמשבר, שהמשיך והמשיך והעמיק

דבורה ביטון:  כשנבחרתי לכנסת, לפני כארבעה חודשים, התמלאתי התרגשות וחרדת קודש

דבורה ביטון:  אומנם לא התעסקתי מספיק בנושאים שלשמם נבחרתי, אבל אני בוחרת להתבונן גם על הצד החיובי של החודשים האחרונים

דבורה ביטון:  בכל שבוע יצאתי להפגנות ופגשתי את מלוא יופייה של מדינת ישראל: ימנים, שמאלנים, דתיים, חילונים, צפוניים ודרומיים – כולם כולם אזרחים שהמדינה יקרה להם

דבורה ביטון:  זכיתי לפתוח את הקדנציה הראשונה שלי בכנסת במפגש יום-יומי עם הציבור ששלח אותי, שאלמלא ההפגנות, כנראה הייתי מצליחה להסתכל לפחות אנשים בעיניים

דבורה ביטון:       את הנאום הזה אני בוחרת להקדיש לחודש ניסן, שבא עלינו לטובה

דבורה ביטון:  "בניסן נגאלו ובניסן עתידין להיגאל"

דבורה ביטון:  כוחו המיוחד של חודש ניסן טמון בהתחדשות שהוא מביא איתו; התחדשות שמלווה בריח של אביב, בהתכנסות עם המשפחה בחג הפסח, ולאחר מכן בהתלכדות של עם ישראל סביב ימי הזיכרון

דבורה ביטון:  ימים אלו של חודש ניסן הם חלון הזדמנות בעבורנו כחברה להתחדש ולהתלכד מחדש

דבורה ביטון:  אני, שבאתי מבית מאמין, מאמינה גדולה בסמליות

דבורה ביטון:  לא סתם החקיקה נעצרה דווקא בחודש ניסן, חודש שחשוב להתחיל איתו באופן חיובי ולהרבות במעשים טובים

דבורה ביטון:  אסיים במילותיו היפות משירו של יהורם גאון "אביב בלב": "העצים לבשו שוב מעטה ירוק, / שוב פורחות להן האהבות, / כי האביב שב אלינו מרחוק, / ועימו חוזרות החסידות"

דבורה ביטון:  אני מאחלת לנו ולבית הזה ולאזרחי מדינת ישראל שהחסידה שתגיע מבית הנשיא תדע למצוא את הגשר ולחבר בינינו חזרה

דבורה ביטון:  אז חג שמח, בהנחה שלא ניפגש

דבורה ביטון:  תודה

אוריאל בוסו:  תודה רבה לחברת הכנסת דבי ביטון

אוריאל בוסו:  חבר הכנסת סימון דוידסון

יאיר לפיד: אה, סימון? אנחנו נחליף

אוריאל בוסו: אז רגע, אולי בשביל לאפשר ליושב-ראש המפלגה – רגע, נסיים את סבב ההסתייגויות: דבי ביטון, סימון דוידסון, שלי טל מירון

אוריאל בוסו:  קבוצת המחנה הממלכתי – אין מישהו שרוצה כאן לדבר

אוריאל בוסו:  קבוצת העבודה – גם לא נמצאים

אוריאל בוסו:  אז אנחנו עכשיו נעבור להסתייגויות בפסקה (2)

אוריאל בוסו:  חבר הכנסת יאיר לפיד, בבקשה

אוריאל בוסו:  חמש דקות לרשותך

יאיר לפיד:  אדוני היושב-ראש, כנסת נכבדה, היום מלאו שלושה חודשים להקמת הממשלה, והיא כבר טוענת מובילה לתואר "הממשלה הכושלת והמטורללת בתולדות המדינה"

יאיר לפיד:  הממשלה הזאת נבחרה כשהבטיחה דברים מאוד מוגדרים דווקא, לזכותה ייאמר

יאיר לפיד:  היא אמרה: נטפל בביטחון, נטפל בכלכלה, נטפל בביטחון האישי

יאיר לפיד:  ותראו מה קרה: הביטחון במשבר אדיר; צה"ל, צבא העם, נקרע לגזרים; החיזבאללה – אין לו שום בעיה לעשות פיגועים בתוך מדינת ישראל

יאיר לפיד:  אנחנו רואים מה קורה ברמדאן, אנחנו רואים את הפיגועים הקשים ביותר שהיו במדינה מזה 12 שנה

יאיר לפיד:  שוב ושוב

יאיר לפיד:  בכלכלה אנחנו מדברים על השמדת הערך הגדולה ביותר ב-75 שנות המדינה

יאיר לפיד:  ההייטק הישראלי מתרסק, ויחד איתו מתרסקת הצריכה הפרטית

יאיר לפיד:  כל המספרים הכלכליים בנפילה חופשית

יאיר לפיד:  יוקר המחיה עולה ועולה

יאיר לפיד:  הבטחתם שתטפלו ביוקר המחיה – מה קרה? בביטחון האישי – סתם קחו נתון אחד: בתקופה המקבילה אשתקד, כשאנחנו היינו בשלטון, נרצחו 17 בני אדם במגזר הערבי, בתקופה הזו נרצחו 31

יאיר לפיד:  לא אמרתם שבזה אתם הולכים לטפל? ליצן הטיקטוק לא הבטיח לציבור שהוא ידאג לזה שאף אחד לא ירים פה ראש?      בכל נתון – אני מוכן ללכת עם כל נציג מהממשלה, ללכת נתון אחרי נתון, פרט אחרי פרט, בכל צורה אפשרית – החיים במדינת ישראל הורעו באופן ניכר בשלושה חודשים

יאיר לפיד:  כל מה שהתעסקת בו זה או חוקי ההפיכה המשפטית – לפחות אני שמח שאני לא צריך לעמוד פה עכשיו, באמצע הדיון הסוער על שינוי הוועדה למינוי שופטים והפיכת ישראל למדינה לא דמוקרטית – אבל בכל דבר אחר לא התעסקתם

יאיר לפיד:  הדבר היחיד שאתם מביאים ביום ראשון זה את חוק המתנות

יאיר לפיד:  העברתם – את זה הצלחתם לעשות – את המימון של שני הבתים של נתניהו, ועכשיו אתם רוצים להעביר את המימון של העניינים המשפטיים והרפואיים

יאיר לפיד:  אני מקווה שהבריאות היא בסדר, מפני שיש כזו בהילות להעביר תקציב לעניינים בריאותיים

יאיר לפיד:  הממשלה הזו מטפלת רק בבעיות האישיות שלה, באינטרסים הפרטיים שלה, ואין לה שום עניין בציבור הישראלי

יאיר לפיד:  אין לה שום עניין בטובתו של האזרח

אופיר כץ: אבל אתה מדבר תוך כדי הצעת חוק על נכי צה"ל

יאיר לפיד: אין לה שום עניין בשום דבר חוץ מעצמה, וגם לפעמים לשבת פה ולקרוא קריאות ביניים, שבינן לבין המציאות אין שום קשר

יאיר לפיד:  תודה רבה

אוריאל בוסו:   תודה רבה לחבר הכנסת יאיר לפיד מסיעת יש עתיד

אוריאל בוסו:  מירב כהן – לא מעוניינת

אוריאל בוסו:  מיקי לוי – שוב, מעוניין? לא מעוניין? אני שואל

אוריאל בוסו:  מירב, את מתכללת את האירוע אצלכם – מי עולה, מי לא עולה, או שכולם?     

מירב בן ארי: סימון עולה, כן

אוריאל בוסו: שנייה, שנייה

אוריאל בוסו:  יש סדר

אוריאל בוסו:  פשוט זה קריאה שנייה ושלישית, וצריך לעבור לפי הסדר

אוריאל בוסו:  אם סימון עולה, צריך לפני כן מיקי לוי, אולי הוא רוצה לעלות, מירב

אוריאל בוסו:  מיכל שיר סגמן

אוריאל בוסו:  מי שרוצה לעלות, זה לפי הסדר

אוריאל בוסו:  שנייה, שנייה

אוריאל בוסו:  אחרי חבר הכנסת לפיד – זה לפי הסדר: אורנה ברביבאי, מאיר כהן, קארין אלהרר, מירב כהן – היא לא רוצה

אוריאל בוסו:  אז עכשיו מיקי לוי, מעוניין?     

מיקי לוי: אני תמיד מעוניין

אוריאל בוסו: בבקשה

אוריאל בוסו:  לאחר מכן הצבעות

אוריאל בוסו:  בבקשה, אדוני, חמש דקות לרשותך

מיקי לוי: איי איי איי

מיקי לוי:  מה אני אגיד לכם, כואב לי הלב

מיקי לוי:  אדוני היושב-ראש, מה אגיד ומה אדבר? דיבר איתי שר השיכון, סימן לי עם ידיו לשמיים ואמר: נסמוך על בורא עולם

מיקי לוי:  אני מסכים איתך, אדוני השר, אבל אני רוצה שנסמוך גם על עצמנו; אני לא רוצה לאבד את הידידה הגדולה ביותר של מדינת ישראל, ארצות הברית

מיקי לוי:      עכשיו תראו את הצביעות: לפני חמש דקות הצבענו בעד הוויזות לארצות הברית

מיקי לוי:  היה אפשר כבר להעביר את זה בקדנציה הקודמת

מיקי לוי:  לא השתנה דבר, תאמינו לי

מיקי לוי:  תראו איזו צביעות – ויזות לארצות הברית, כדי שתהיה נסיעה חופשית לאזרחי מדינת ישראל באמת, בהושטת יד ומרצונה של ארצות הברית

מיקי לוי:  אני אומר לכם, אנחנו לא בדיוק עומדים בקריטריונים, אבל מתוך מגמה חיובית של הידידה הגדולה ביותר שלנו בעולם, הצבענו עכשיו עבור ויזות של אזרחי ישראל

מיקי לוי:  ובבוקר ראש הממשלה, השרים שלו, חברי הכנסת שלו, תוקפים את ארצות הברית

מיקי לוי:  אתם איבדתם את הדרך, אתם השתגעתם

מיקי לוי:  אם אנחנו נסתדר בלי ארצות הברית, למה הבאתם את הוויזות? מגדיל ראש הממשלה ומצייץ: עשינו מהלך גדול לטובת אזרחי מדינת ישראל, העברנו את חוק הוויזות

מיקי לוי:  אדוני ראש הממשלה, בבוקר העברת ציוץ שרק אנחנו נעשה ונחליט ולא צריך את ארצות הברית בעקבות מה שאמר נשיא ארצות הברית ביידן

מטי צרפתי הרכבי: אפשר היה להעביר את זה גם לפני שנה

מיקי לוי: בוודאי, אפשר היה להעביר את חוק הוויזות לפני שנה, אבל עזבי, פוליטיקה על ראשם של אזרחי מדינת ישראל – טוב, אבל אל תהיו צבועים

מיקי לוי:  בבוקר אתם מצייצים נגד ארצות הברית, מתראיינים ברדיו, שר במדינת ישראל אומר: אנחנו נחליט, תהיו בשקט, תהיו מנומסים, אל תקלקלו כל חלקה טובה, כשנשיא ארצות הברית אומר בצורה ברורה: מדינת ישראל לא יכולה להמשיך בדרך זו; הבהרתי את זה – אומר נשיא ארצות הברית – אני מקווה שנתניהו ייסוג – ואני אומר – מהמהפכה המשטרית

מיקי לוי:  ישראל צריכה להבין שהמצב לא טוב, אומר נשיא ארצות הברית

מיקי לוי:  ומה עונה לו ראש הממשלה שלנו? ישראל היא מדינה עצמאית שמקבלת את החלטותיה על פי רצון אזרחיה, ולא על סמך לחצים חיצוניים

מיקי לוי:  אדוני ראש הממשלה, אני חוזר על מה שאמרתי: אתה גדלת והתחנכת על התרבות האמריקאית, אתה מבין אמריקאית

מיקי לוי:  אמריקאית היא לא אנגלית

מיקי לוי:  אתה בטח מבין שבלי ארצות הברית על מדינת ישראל יקשה לנשום

מיקי לוי:  ישראל תזדקק למכונת הנשמה

מיקי לוי:  אנחנו תלויים בידידים האמריקאים שלנו בכול

מיקי לוי:  בלי ארצות הברית והווטו שהיא מטילה באו"ם על החלטות נוראיות של האו"ם כנגד מדינת ישראל, ישראל תהפוך לשק האגרוף של העולם

מיקי לוי:  אני מאוד מקווה שישראל לא תזדקק למכונת הנשמה כאשר היא תהיה מורדמת ומונשמת

מיקי לוי:      אדוני ראש הממשלה, אני אגיד את זה בשקט: תבקש מהשרים ומחברי הכנסת שלך לשתוק, ואולי תשתוק גם אתה

מיקי לוי:  לא צריך לענות לארצות הברית ולנשיא ארצות הברית ולחמם את האירוע

מיקי לוי:  אפשר לטפל באירוע בדרכים שקטות, דיפלומטיות

אוריאל בוסו: נא לסיים

מיקי לוי: משפט לסיום

מיקי לוי:  התגובה שלך היא איומה ומצביעה על ניתוק גמור מאזרחי המדינה הזו, מהמצב הכללי

מיקי לוי:  לא נראה לי שבתקופה הקרובה תוזמן לארצות הברית

אוריאל בוסו: תודה רבה לחבר הכנסת מיקי לוי

אוריאל בוסו:  חברת הכנסת מירב בן ארי

מיכל שיר סגמן: לא, אני מחליפה אותה

אוריאל בוסו: לא, את רשומה פה, אבל תכף

אוריאל בוסו:  רם בן ברק; יואב סגלוביץ'; בועז טופורובסקי

אוריאל בוסו:  מיכל שיר סגמן, עכשיו את, בבקשה

אוריאל בוסו:  גם הסרטון הזה יהיה הכי ויראלי ב-24 השעות הקרובות?     

מיכל שיר סגמן: כשאתה אומר אמת, זה מה שקורה

מיכל שיר סגמן:  אדוני היושב-ראש, חבריי חברי הכנסת, שלשום עמד מול מצלמות הטלוויזיה אדם שאין בו דבר אחד אמיתי והוכיח בדיוק שכל מה שחששנו שיכול לקרות אם יהיה לו כוח בלתי מוגבל אכן עלול לקרות, אכן קורה

מיכל שיר סגמן:  אני כבר לא מדברת על השקרנות הפתולוגית שלו; אני מדברת על כך שכשהוא משקר על עצירה ועל משא ומתן, הביבי-בוט שלו שולח הודעות ומזרים את לה פמיליה לתקוף באלימות מפגינים בעד הדמוקרטיה ועיתונאים

מיכל שיר סגמן:  צוות מיוחד של השב"כ עצר אתמול שלוש פצצות מתקתקות חמושות של הימין הביביסטי בדרך להרוג או לפצוע מפגינים למען הדמוקרטיה

מיכל שיר סגמן:  וביבי שלנו – הוא לא קשור, הוא לא שמע, הוא לא ידע

מיכל שיר סגמן:  הוא בכלל קורא לשני הצדדים לא לנהוג באלימות

מיכל שיר סגמן:  הגרזן קורא לעץ לא לתקוף אותו

מיכל שיר סגמן:  אבי מכונת ההסתה לא קשור לתוצאותיה

מיכל שיר סגמן:      דגלי הליכוד הביביסטי, כך ולה פמיליה התנופפו יחד בהפגנת התמיכה בדיקטטור תחת קריאות כמו: "שיישרף לכם הכפר", "מוות לשמאלנים", "מוות לתקשורת"

מיכל שיר סגמן:  קבוצות הווטסאפ של תומכיו מלאות בחומרי הסברה שלפיהם עכשיו הגיע הזמן לסגור חשבון עם מפגיני הדמוקרטיה, עם ההסתדרות, עם מפקד מחוז תל אביב

מיכל שיר סגמן:  וכאילו כל זה לא היה מפחיד מספיק, בא אותו רודן, וכדי למכור לציבור שהינה הוא עוצר זמנית את ההפיכה לטובת משא ומתן, הוא לוקח את העבריין תומך הטרור שמינה לשר לביטחון לאומי ומאפשר לו בעצם להכשיר את כנופיות הבריונים שלו ככוח התערבות מהירה שסר למשמעת השר

מיכל שיר סגמן:  והם מבינים את רוח המפקד

מיכל שיר סגמן:  רק היום דווח בחדשות ש-56% – – –     

אוריאל בוסו: חבר הכנסת ביטן

אוריאל בוסו:  חבר הכנסת ביטן, אפילו את הקריאות שלי אתה לא שומע

אוריאל בוסו:  מאוד מפריעים הדיבורים שלכם בקול

אוריאל בוסו:  תודה

מיכל שיר סגמן: תודה

מיכל שיר סגמן:  רק היום דווח בחדשות ש-56% מהמתקפות נגד קהילת הלהט"ב בחודש מרץ התרחשו ביומיים האחרונים, מאז קריאת נתניהו לנאמניו לצאת לרחובות

מיכל שיר סגמן:  בכל צומת שבו ביבי ותומכיו יכולים לנצל כוח לרעה, הם ניצלו אותו לרעה

מיכל שיר סגמן:  העולם כולו נדהם

מיכל שיר סגמן:  אנחנו על סף התפרקות, מעמדנו הבין-לאומי בהתרסקות, ואין איש מקצוע אחד או שומר סף אחד שלא נחרד

מיכל שיר סגמן:  ורק זה שרצה להיות צ'רצ'יל ויסיים את הקריירה שלו כנירון הקיסר המטורף עומד לו מול המצלמות, מסית ושולח גייסות אלימות, מפעיל יחד עם הבן שלו מכונת הסתה ואיומים, ולא מבין שעם שלם עומד למרוד בו, בדיוק כפי שמרדו בנירון קיסר

מיכל שיר סגמן:  כי אין חצי דיקטטורה, ואין חצי הפליה; מול החושך הביביסטי יכול להיות רק ניצחון

מיכל שיר סגמן:  תודה רבה

אוריאל בוסו: סדרנים, אם אפשר להרגיע שם

אוריאל בוסו:  תודה רבה לחברת הכנסת מיכל שיר סגמן

קריאה: – – –     

אוריאל בוסו: תודה

אוריאל בוסו:  עידן רול; רון כץ; מטי צרפתי הרכבי, או שכבר – לא; טטיאנה מזרסקי; יסמין פרידמן – לא; דבי ביטון – גם לא; משה טור פז

אוריאל בוסו:  סימון דוידסון

אוריאל בוסו:  לאחר מכן, אם נאור שירי לא יהיה, אז חברת הכנסת שלי טל מירון

אוריאל בוסו:  אנחנו מתורגלים

אוריאל בוסו:  חבר הכנסת ביטן, אני אשמח שתנהל את הדיאלוג הזה מחוץ למליאה, כי זה מאוד מאוד מפריע

קריאה: כמה זמן זה?     

אוריאל בוסו: חמש דקות

אוריאל בוסו:  אבל השר צריך להישאר במליאה כשר תורן

אוריאל בוסו:  השר גולדקנופ, אתה צריך להישאר כאן כשר תורן

אוריאל בוסו:  תודה

אוריאל בוסו:  בבקשה

סימון דוידסון: תודה, אדוני היושב-ראש

סימון דוידסון:  חבריי חברי הכנסת, הכול פה הפוך

סימון דוידסון:  באמת, כל עשר דקות אני מקבל איזושהי הודעה חדשה, איזה ציוץ חדש, איזושהי גאונות חדשה של חברי הקואליציה

סימון דוידסון:  זה 13 שבועות כבר שזה כל הזמן, צביקה, כל יום משהו חדש

סימון דוידסון:  כל יום משהו חדש

סימון דוידסון:  אז 13 שבועות אנחנו נמצאים בתוך המחאה

סימון דוידסון:  אפשר להצדיק אותם, אפשר לא להצדיק אותם, אפשר להגיד דברים כאלה ואחרים, אבל בסוף זו מחאה של אנשים שיוצאים מהבתים כל שבוע ומוחים מדם ליבם ומהרגש שלהם

סימון דוידסון:  אז אפשר להגיד כל מיני דברים, אבל בסוף אי-אפשר להתעלם מהם

סימון דוידסון:  ומה לעשות, אני אחד מהם

סימון דוידסון:  אחד שלפני עשרה שבועות החליט שהוא רוצה שגם בנתניה זה יהיה

סימון דוידסון:      אני אספר לך, צביקה ידידי, שיצאתי מהבית בפעם הראשונה עם בידורית, ועשיתי איזושהי פעולה בפייסבוק עם חבריי באזור, והגיעו 500, 600 איש

סימון דוידסון:  וכל שבוע זה הלך וגדל, והצטרפו עוד ועוד אנשים

סימון דוידסון:  ובמוצאי שבת האחרונה הגיעו מעל 30,000

סימון דוידסון:  30,000 אנשים בנתניה

סימון דוידסון:  ואתה עומד ואתה מסתכל על הכמות הזאת – מצד אחד אתה גאה, אתה אומר: ואללה, זה התחיל מבידורית, וזה הגיע למשהו מאוד מאוד גדול; מצד שני אתה אומר – וזה היה לפני שניסו להרגיע את הרוחות ולפני שהתכנסו בבית הנשיא – ואתה אומר: איך לא רואים את זה בצד השני? איך בצד השני במפלגות הקואליציה באים וכל הזמן עושים ככה בעין וזורים מלח, ומעליבים ופוגעים וקוראים להם בגינויים כאלה ואחרים?     אני לא יכול להגיד שכל מי שיושב בקואליציה זה אנשים שלא מבינים אותם

סימון דוידסון:  אני בטוח שמבינים אותם

סימון דוידסון:  יושבים פה אנשי צבא, תת-אלוף במילואים, שאנשים ששירתו איתך, תחתיך, חלקם גם יוצאים עם הדגלים

סימון דוידסון:  שלא נדבר על שר החינוך שלנו קיש, שהיה טייס בחיל האוויר, והבן שלו טייס בחיל האוויר, והוא בא ומעליב ופוגע באותם אנשים שהלכו איתו יד ביד דרך של שנים

אוריאל בוסו: סימון, 30,000 בהפגנה שאתה מביא, אני שוקל ראשות עיר בכזה דבר

סימון דוידסון: אתה עכשיו מפיל אותי

שלי טל מירון: אנחנו בעד

אוריאל בוסו: אני יודע

סימון דוידסון: בסוף זה לגיטימי

סימון דוידסון:  לגיטימי לצאת להפגין

סימון דוידסון:  אבל מה לא לגיטימי? לא לגיטימי זה מה שקרה שלשום

סימון דוידסון:  ישבנו פה בכנסת והתחלנו לקבל דיווחים על מקרי אלימות קשים

סימון דוידסון:  וכשיושבים חברי כנסת וקוראים לצאת ולהראות את הכוח, ו"בואו נראה להם" ו"ניכנס בהם", וקוראים גם ציוצים של ארגונים מהימין, ארגונים שאני שנה וחצי לוחם בהם בנושא של הספורט – כן, ארגון לה פמליה

סימון דוידסון:  ארגון לה פמליה זה ארגון שצריכים להוציא אותו מהחוק

סימון דוידסון:  ארגון טרור, ארגון אלים, שרוב הפעולה שלו היא במגרשי הכדורגל, ומי שהולך למגרשים לא מבין את האלימות שהם מייצרים שם

סימון דוידסון:  הארגון שהורס את הספורט הישראלי

סימון דוידסון:  אז עכשיו מוציאים אותו ואומרים לו: לך להפגנות, ובוא תראה את הכוח שלך

סימון דוידסון:  ואני ראיתי התכתבויות בתוך הארגון הזה של אנשים שקוראים לאלימות פיזית

סימון דוידסון:  תבוא עם אגרופנים, תבוא עם מקלות, תראה להם מה זה – ואף אחד לא מתייחס לזה

סימון דוידסון:       וזו הסכנה הכי גדולה

סימון דוידסון:  בסוף הפגנות ומחאה זה דבר לגיטימי; מה שלא לגיטימי זה להשתמש בכוח, לא בצד הזה ולא בצד הזה

סימון דוידסון:  ומתפקידנו כחברי כנסת להרגיע את נושא האלימות בין הצדדים בהפגנות

סימון דוידסון:  כי יהיו הפגנות, המחאה לא מתה, אבל אנחנו צריכים לקרוא להם – בדיוק כמו שעשו החרדים: קראו לציבור שלהם לקבל את האנשים עם צ'ולנט, ואני מברך על זה ואני מוריד בפניהם את הכובע

סימון דוידסון:  כי חס וחלילה תארו לכם בבני ברק, המנהיגים של הציבור החרדי היו מוציאים אותם החוצה ואומרים להם: תתנגשו בהם

סימון דוידסון:  תארו לכם מה היה קורה שם בבני ברק

סימון דוידסון:  אני יכול לברך את הציבור החרדי

סימון דוידסון:  אני לא מברך את הציונות הדתית ואת עוצמה יהודית על ההתנהגות שלהן

סימון דוידסון:  תודה רבה

אוריאל בוסו: תודה רבה

אוריאל בוסו:  אני לא מאמין שמישהו קרא במכוון לנהוג באלימות, כי אנחנו מגנים אלימות בכל צד

סימון דוידסון: לא

סימון דוידסון:  אבל הם ראו את הציוצים ולא אמרו להם להפסיק

סימון דוידסון:  הם ידעו בדיוק מה הולך שם

אוריאל בוסו: לא, אבל אף אחד לא קרא ואמר לנהוג באלימות

אוריאל בוסו:        חברת הכנסת שלי טל מירון

אוריאל בוסו: הודעה למזכיר הכנסת בינתיים, אבל את מוזמנת

דן מרזוק: ברשות יושב-ראש הישיבה, אני מתכבד להודיעכם, כי הונחו היום על שולחן הכנסת –     לקריאה השנייה ולקריאה השלישית: הצעת חוק-יסוד: הממשלה (תיקון מס' 13), שהחזירה הוועדה המיוחדת לתיקונים לחוק-יסוד: הממשלה

דן מרזוק:       הצעות חוק לדיון מוקדם – החל בהצעת חוק פ/3048/25 וכלה בהצעת חוק פ/3175/25: הצעת חוק מגבלות על חזרתו של עבריין טרור לסביבת נפגע עבירה, התשפ"ג–2023, מאת חברי הכנסת עודד פורר, אביגדור ליברמן, יבגני סובה, שרון ניר, יוליה מלינובסקי וחמד עמאר; הצעת חוק הגנה על ישראלים מפני מוסדות בין-לאומיים עוינים, התשפ"ג–2023, מאת חברי הכנסת שרון ניר, אביגדור ליברמן, עודד פורר, יבגני סובה, יוליה מלינובסקי וחמד עמאר; הצעת חוק הביטוח הלאומי (תיקון – הגדלת הסכום שאינו מובא בחשבון וסכום לקביעת זכאות לנכה), התשפ"ג–2023, מאת חברת הכנסת חוה אתי עטייה; הצעת חוק השיפוט הצבאי (תיקון – קביעת ערובה חלף מעצר), התשפ"ג–2023, מאת חבר הכנסת משה ארבל; הצעת חוק השיפוט הצבאי (תיקון – וידוא הריגה), התשפ"ג–2023, מאת חבר הכנסת יוסף עטאונה; הצעת חוק משפחות חיילים שנספו במערכה (תגמולים ושיקום) (תיקון – הכרה בארוסות חיילים שנספו במערכה), התשפ"ג–2023, מאת חברי הכנסת מיכל שיר סגמן ואוהד טל; הצעת חוק ביטול המינהל האזרחי, התשפ"ג–2023, מאת חבר הכנסת דן אילוז; הצעת חוק העונשין (תיקון – הגנת בית מגורים, נכס, בית עסק ומשק חקלאי), התשפ"ג–2023, מאת חברי הכנסת צביקה פוגל, יצחק קרויזר, עמית הלוי ואוהד טל; הצעת חוק המועצה להשכלה גבוהה (תיקון – ביטול חובת דרישות מבחני כניסה וציון פסיכומטרי), התשפ"ג–2023, מאת חברי הכנסת אימאן ח'טיב יאסין, מנסור עבאס, ווליד טאהא, ואליד אלהואשלה ויאסר חוג'יראת; הצעת חוק לייעול האכיפה והפיקוח העירוניים ברשויות המקומיות (הוראת שעה) (תיקון – סמכויות לשמירה על הסדר הציבורי), התשפ"ג–2023, מאת חברת הכנסת מירב בן ארי; הצעת חוק הנוער (שפיטה, ענישה ודרכי טיפול) (תיקון – מעצר ומאסר בעבירות טרור), התשפ"ג–2023, מאת חברי הכנסת יצחק קרויזר, אריאל קלנר, דן אילוז, אופיר כץ, אלי דלל, משה רוט, יונתן מישרקי ועמית הלוי; הצעת חוק ההתגוננות האזרחית (תיקון – אפשרות לקבלת פטור מבניית מקלט בהרחבת בית), התשפ"ג–2023, מאת חברי הכנסת יוסף עטאונה, איימן עודה ועאידה תומא סלימאן; הצעת חוק ביטוח בריאות ממלכתי (תיקון – העברת תיק רפואי במעבר בין קופות חולים), התשפ"ג–2023, מאת חברת הכנסת מירב בן ארי; הצעת חוק ביטוח בריאות ממלכתי (תיקון – העברת מידע בין קופות החולים בעת מעבר תושב), התשפ"ג–2023, מאת חברת הכנסת אימאן ח'טיב יאסין; הצעת חוק לתיקון פקודת מס הכנסה (יישוב מוטב), התשפ"ג–2023, מאת חבר הכנסת חנוך דב מלביצקי; הצעת חוק שעות עבודה ומנוחה (תיקון – סמכויות שרים להתרת עבודות בשבת), התשפ"ג–2023, מאת חברי הכנסת אביגדור ליברמן, עודד פורר, יבגני סובה, שרון ניר, יוליה מלינובסקי וחמד עמאר; הצעת חוק לתיקון פקודת מס הכנסה (שינוי הקריטריונים ליישוב מוטב), התשפ"ג–2023, מאת חברת הכנסת שרן מרים השכל; הצעת חוק מערך החוץ וההסברה, התשפ"ג–2023, מאת חברת הכנסת מרב מיכאלי; הצעת חוק ביטוח בריאות ממלכתי (תיקון – תשלום בעד תכשיר מרשם בבית מרקחת שאין לו הסדר עם קופת חולים), התשפ"ג–2023, מאת חברי הכנסת יאסר חוג'יראת, מנסור עבאס, ווליד טאהא, ואליד אלהואשלה ואימאן ח'טיב יאסין; הצעת חוק מאבק בארגוני פשיעה (תיקון – הרחבת הנסיבה המחמירה לזיקה בארגון פשיעה), התשפ"ג–2023, מאת חברי הכנסת יואב סגלוביץ', רון כץ, טטיאנה מזרסקי, דבי ביטון, קארין אלהרר ומירב בן ארי; הצעת חוק הביטוח הלאומי (תיקון – הקלות בניידות), התשפ"ג–2023, מאת חבר הכנסת יוסף עטאונה; הצעת חוק מס ערך מוסף (תיקון – תשלום המס במתן שירותי כוח אדם ועבודות בנייה), התשפ"ג–2023, מאת חברי הכנסת יואב סגלוביץ', רון כץ, טטיאנה מזרסקי, דבי ביטון, קארין אלהרר ומירב בן ארי; הצעת חוק עורכי דין מיוחדים, התשפ"ג–2023, מאת חבר הכנסת צבי ידידיה סוכות; הצעת חוק לתיקון פקודת מס הכנסה (פטור ממס במכירת מטבעות דיגיטליים לתושבי חוץ ובהקצאת מטבעות דיגיטליים לעובדים), התשפ"ג–2023, מאת חברי הכנסת דן אילוז, אריאל קלנר ושמחה רוטמן; הצעת חוק הוועדה לטיפול במשפחות נעדרים אזרחיים, התשפ"ג–2023, מאת חברת הכנסת פנינה תמנו; הצעת חוק לעידוד השקעות הון (תיקון – הטבות לחברת התחדשות עירונית בפריפריה), התשפ"ג–2023, מאת חבר הכנסת זאב אלקין; הצעת חוק הגבלת הפרסומת והשיווק של משקאות אלכוהוליים (תיקון – אזהרת שתיית אלכוהול לנשים הרות), התשפ"ג–2023, מאת חבר הכנסת סימון דוידסון; הצעת חוק זכויות הסטודנט (תיקון – הרחבת זכויות הסטודנט), התשפ"ג–2023, מאת חבר הכנסת ואליד אלהואשלה; הצעת חוק הביטוח הלאומי (תיקון – הארכת הזכאות של חולה במחלה ממארת), התשפ"ג–2023, מאת חברי הכנסת ישראל אייכלר, יונתן מישרקי, אימאן ח'טיב יאסין, דבי ביטון ועאידה תומא סלימאן; הצעת חוק לאיסור מתן היתר שהייה בישראל לעבריין בנייה בשטחי C, התשפ"ג–2023, מאת חבר הכנסת דן אילוז; הצעת חוק עבודת נשים (תיקון – תקופת לידה והורות לבן זוג של יולדת), התשפ"ג–2023, מאת חברי הכנסת פנינה תמנו וקטי קטרין שטרית; הצעת חוק פיקוח על בתי ספר (תיקון – איסור העסקת מורשעי ותומכי טרור ופיקוח על תוכני הלימוד למניעת הסתה), התשפ"ג–2023, מאת חבר הכנסת עמית הלוי; הצעת חוק התאמת אופן ההעסקה של מטפלות במשפחתונים המפוקחים על ידי משרד העבודה, התשפ"ג–2023, מאת חברת הכנסת אימאן ח'טיב יאסין; הצעת חוק עובדים זרים (תיקון – גביית פיצוי נזיקי מכספי פיקדון), התשפ"ג–2023, מאת חברי הכנסת צביקה פוגל, לימור סון הר מלך, יוסף טייב וצגה מלקו; הצעת חוק הביטוח הלאומי (תיקון – תשלום תוספת לגמלת אזרח ותיק לנכה שהכנסתו נמוכה משכר המינימום), התשפ"ג–2023, מאת חברת הכנסת אימאן ח'טיב יאסין; הצעת חוק הביטוח הלאומי (תיקון – עבודה בחינוך וסיוע להוראה או בטיפול בילדים כעבודה מועדפת), התשפ"ג–2023, מאת חברת הכנסת מירב בן ארי; הצעת חוק התפזרות הכנסת העשרים-וחמש, התשפ"ג–2023, מאת חברי הכנסת ווליד טאהא, מנסור עבאס, ואליד אלהואשלה, אימאן ח'טיב יאסין ויאסר חוג'יראת; הצעת חוק לימוד חובה (תיקון – חינוך חינם מגיל שנתיים), התשפ"ג–2023, מאת חברת הכנסת אימאן ח'טיב יאסין; הצעת חוק דמי מחלה (היעדרות בשל מחלת ילד) (תיקון – היעדרות בעקבות תקיפה או התעללות בילד), התשפ"ג–2023, מאת חבר הכנסת אברהם בצלאל; הצעת חוק התכנון והבנייה (תיקון – מכירה ישירה של תוצרת חקלאית), התשפ"ג–2023, מאת חבר הכנסת ינון אזולאי; הצעת חוק שמירת הניקיון (תיקון – טיפול בפסולת בניין), התשפ"ג–2023, מאת חבר הכנסת זאב אלקין; הצעת חוק איסור לכידת בעלי חיים באמצעות מלכודות, התשפ"ג–2023, מאת חברת הכנסת שרן מרים השכל; הצעת חוק לפיטורין והשעיה של עובד הוראה שנפתח נגדו הליך פלילי בעבירת מין או אלימות חמורה (תיקוני חקיקה), התשפ"ג–2023, מאת חבר הכנסת חנוך דב מלביצקי; הצעת חוק כביש אגרה (כביש ארצי לישראל) (תיקון – החזר לנוסעים בשל האטה משמעותית), התשפ"ג–2023, מאת חבר הכנסת יוסף עטאונה; הצעת חוק שיווי זכויות האישה (תיקון – הרחבת חובת הייצוג ההולם של נשים בגופים ציבוריים), התשפ"ג–2023, מאת חברות הכנסת מטי צרפתי הרכבי ומירב כהן; הצעת חוק אומנה לילדים (תיקון – העברת תשלומים להורה אומנה במקרים מיוחדים), התשפ"ג–2023, מאת חברת הכנסת מירב בן ארי; הצעת חוק אומנה לילדים (תיקון – העברת תשלומים להורה אומנה במקרים מיוחדים), התשפ"ג–2023, מאת חברת הכנסת יסמין פרידמן; הצעת חוק הסיוע המשפטי (תיקון – סיוע משפטי לתובע בהליך אזרחי), התשפ"ג–2023, מאת חברת הכנסת פנינה תמנו; הצעת חוק זכויות הסטודנט (תיקון – פעילות ציבורית), התשפ"ג–2023, מאת חבר הכנסת יוסף עטאונה; הצעת חוק ביטוח בריאות ממלכתי (תיקון – הגבלת סכום ההשתתפות העצמית בתכשיר מרשם), התשפ"ג–2023, מאת חברת הכנסת אימאן ח'טיב יאסין; הצעת חוק בתי המשפט (תיקון – התמודדות עם עינויי דין), התשפ"ג–2023, מאת חברת הכנסת נעמה לזימי; הצעת חוק שירותי רווחה (זכויות נשים ששהו במקלט לנשים מוכות) (תיקון – העלאת סכום מענק ההסתגלות ושינוי מועד תשלומו), התשפ"ג–2023, מאת חברת הכנסת יסמין פרידמן; הצעת חוק העונשין (תיקון – החמרת ענישה בעבירות אלימות), התשפ"ג–2023, מאת חבר הכנסת אברהם בצלאל; הצעת חוק הביטוח הלאומי (תיקון – ביטוח שאירים לאלמן), התשפ"ג–2023, מאת חבר הכנסת ישראל אייכלר; הצעת חוק הביטוח הלאומי (תיקון – שינוי המונח נכה), התשפ"ג–2023, מאת חברי הכנסת יעקב אשר ומשה גפני; הצעת חוק העונשין (תיקון – החמרת ענישה בשל תקיפת צוות רפואי), התשפ''ג–2023, מאת חבר הכנסת יוסף עטאונה; הצעת חוק גוש אריאל, התשפ"ג–2023, מאת חבר הכנסת דן אילוז; הצעת חוק הביטוח הלאומי (תיקון – הגדלת סכום קצבאות הילדים), התשפ"ג–2023, מאת חברת הכנסת אימאן ח'טיב יאסין; הצעת חוק האזרחים הוותיקים (תיקון – לחצן מצוקה לקשיש), התשפ"ג–2023, מאת חבר הכנסת יונתן מישרקי; הצעת חוק הבטחת הכנסה (תיקון – זכאות לגמלה למי שמצוי בהכשרה מקצועית), התשפ"ג–2023, מאת חבר הכנסת יוסף עטאונה; הצעת חוק המאבק בטרור (תיקון – סיווג טרור ואכיפה משולבת), התשפ"ג–2023, מאת חברי הכנסת עמית הלוי, אופיר כץ, דן אילוז, אריאל קלנר, צגה מלקו וקטי קטרין שטרית; הצעת חוק הביטוח הלאומי (תיקון – מענק לכיסוי הוצאות בלידת בית), התשפ"ג–2023, מאת חברת הכנסת קטי קטרין שטרית; הצעת חוק לתיקון פקודת התעבורה (חניית נשים בהריון והורה לתינוק), התשפ"ג–2023, מאת חבר הכנסת ואליד אלהואשלה; הצעת חוק לתיקון פקודת התעבורה (זכות עיון בממצאי בחינה מעשית בנהיגה), התשפ"ג–2023, מאת חבר הכנסת יונתן מישרקי; הצעת חוק למניעת אלימות במשפחה (תיקון – מניעת אלימות כלכלית) (הוראת שעה), התשפ"ג–2023, מאת חברת הכנסת חוה אתי עטייה; הצעת חוק לימוד חובה (תיקון – הוספת סייעת בגני ילדים), התשפ"ג–2023, מאת חבר הכנסת יוסף עטאונה; הצעת חוק מעונות יום לפעוטות (תנאים להשתתפות המדינה בעלות שכר הלימוד), התשפ"ג–2023, מאת חברי הכנסת אביגדור ליברמן, עודד פורר, יבגני סובה, שרון ניר, יוליה מלינובסקי וחמד עמאר; הצעת חוק למניעת אלימות במשפחה (תיקון – מניעת אלימות כלכלית) (הוראת שעה), התשפ"ג–2023, מאת חברי הכנסת שרון ניר, אביגדור ליברמן, עודד פורר, יבגני סובה, יוליה מלינובסקי וחמד עמאר; הצעת חוק חובת המכרזים (תיקון – עידוד העסקת עובדים מאוכלוסיות ייחודיות), התשפ"ג–2023, מאת חברת הכנסת פנינה תמנו; הצעת חוק למניעת הטרדה מינית (תיקון – החמרת הענישה על הטרדה מינית באמצעים טכנולוגיים – הפצת תוכן מיני של קטינים), התשפ"ג–2023, מאת חברי הכנסת פנינה תמנו, קטי קטרין שטרית ומשה סולומון; הצעת חוק הפיקוח על מעונות יום לפעוטות (תיקון – העסקת עובד זר בתחזוקה וניקיון במעון היום), התשפ"ג–2023, מאת חברת הכנסת שרן מרים השכל; הצעת חוק שיפוט בתי דין רבניים (נישואין וגירושין) (תיקון – מינוי נציגות ציבור), התשפ"ג–2023, מאת חברי הכנסת פנינה תמנו וחילי טרופר; הצעת חוק לפיקוח על ייצור הצמח ושיווקו (תיקון – חובת סימון ארץ הייצור של הצמחים), התשפ"ג–2023, מאת חבר הכנסת יצחק קרויזר; הצעת חוק לתיקון פקודת התעבורה (הקמת מאגר מידע לריכוז דוחות חניה), התשפ"ג–2023, מאת חבר הכנסת אברהם בצלאל; הצעת חוק הגנת הצרכן (תיקון – שינוי פרטים בכרטיס טיסה או בכרטיס לשיט), התשפ"ג–2023, מאת חבר הכנסת אברהם בצלאל; הצעת חוק לימוד חובה (תיקון – חינוך חינם לגיל הרך), התשפ"ג–2023, מאת חבר הכנסת יוסף עטאונה; הצעת חוק ביטוח בריאות ממלכתי (תיקון – מימון הסעה לבית חולים), התשפ"ג–2023, מאת חברת הכנסת אימאן ח'טיב יאסין; הצעת חוק טיפול ארוך טווח בעבירות מין חמורות, התשפ"ג–2023, מאת חברי הכנסת אושר שקלים, יוסף טייב, צגה מלקו, קטי קטרין שטרית, אריאל קלנר, לימור סון הר מלך ואליהו רביבו; הצעת חוק שירותי רווחה (זכויות נשים ששהו במקלט לנשים מוכות) (תיקון – זכות למגורים בדיור ציבורי), התשפ"ג–2023, מאת חברת הכנסת יסמין פרידמן; הצעת חוק הביטוח הלאומי (תיקון – הגדרת ילד נכה), התשפ"ג–2023, מאת חבר הכנסת יוסף עטאונה; הצעת חוק הביטוח הלאומי (תיקון – שיעור ההטבה לפי הסכם בדבר גמלת ניידות), התשפ"ג–2023, מאת חברת הכנסת אימאן ח'טיב יאסין; הצעת חוק שלילת זכויות לראש ממשלה לשעבר שכיהן תקופה קצרה, התשפ"ג–2023, מאת חבר הכנסת ניסים ואטורי; הצעת חוק רישוי סוכני אונייה, התשפ"ג–2023, מאת חברי הכנסת עודד פורר, אביגדור ליברמן, יבגני סובה, שרון ניר, יוליה מלינובסקי וחמד עמאר; הצעת חוק הביטוח הלאומי (תיקון – השוואת קצבת אזרח ותיק לשכר הממוצע במשק), התשפ"ג–2023, מאת חברת הכנסת אימאן ח'טיב יאסין; הצעת חוק ההסגרה (תיקון – סייג להסגרת אזרח תושב ישראל), התשפ"ג–2023, מאת חבר הכנסת חנוך דב מלביצקי; הצעת חוק ביטוח בריאות ממלכתי (תיקון – מחלה נדירה), התשפ"ג–2023, מאת חברי הכנסת יאסר חוג'יראת, מנסור עבאס, ווליד טאהא, ואליד אלהואשלה ואימאן ח'טיב יאסין; הצעת חוק התכנון והבנייה (תיקון – דחיית תשלום היטל השבחה אגב גירושין), התשפ"ג–2023, מאת חברת הכנסת מירב בן ארי; הצעת חוק חובת לימודי ליבה וביטול מוסדות הפטור (תיקוני חקיקה), התשפ"ג–2023, מאת חברי הכנסת אביגדור ליברמן, עודד פורר, יבגני סובה, שרון ניר, יוליה מלינובסקי וחמד עמאר; הצעת חוק איסור הפליה במוצרים, בשירותים ובכניסה למקומות בידור ולמקומות ציבוריים (תיקון – הגדלת סכום הפיצוי בלא הוכחת נזק), התשפ"ג–2023, מאת חברת הכנסת פנינה תמנו; הצעת חוק בתי המשפט (תיקון – דוח גיוון וייצוג), התשפ"ג–2023, מאת חברת הכנסת נעמה לזימי; הצעת חוק הפיקוח על מעונות יום לפעוטות (תיקון – כשירותם של מחנכים-מטפלים), התשפ"ג–2023, מאת חבר הכנסת יונתן מישרקי; הצעת חוק העמותות (תיקון – מימון טרור כעילת פירוק), התשפ"ג–2023, מאת חברי הכנסת עמית הלוי, אופיר כץ, דן אילוז, אריאל קלנר, צגה מלקו וקטי קטרין שטרית; הצעת חוק חינוך מיוחד (תיקון – שפת הלימוד במוסד לחינוך מיוחד), התשפ"ג–2023, מאת חבר הכנסת משה רוט; הצעת חוק צער בעלי חיים (הגנה על בעלי חיים) (תיקון – חובת היתר לייצוא בעל חיים), התשפ"ג–2023, מאת חברי הכנסת יסמין פרידמן, נאור שירי ומטי צרפתי הרכבי; הצעת חוק למניעת אלימות במשפחה (פיקוח טכנולוגי להבטחת קיומו של צו הגנה והערכת מסוכנות – הוראת שעה), התשפ"ג–2023, מאת חברת הכנסת פנינה תמנו; הצעת חוק המפלגות (תיקון – חובת קיום בחירות מקדימות), התשפ"ג–2023, מאת חברת הכנסת טלי גוטליב; הצעת חוק לתיקון פקודת הסמים המסוכנים (שידול ליבוא או יצוא חומר הנחשב לסם בחוץ לארץ), התשפ"ג–2023, מאת חבר הכנסת יוסף טייב; הצעת חוק אימוץ ילדים (תיקון – איסור הפרדה בין אחים בהליך אימוץ), התשפ"ג–2023, מאת חברי הכנסת פנינה תמנו, קטי קטרין שטרית, לימור סון הר מלך, אלי דלל, משה סולומון, אוהד טל ואורנה ברביבאי; הצעת חוק לתיקון פקודת הסמים המסוכנים (שידול ליבוא או יצוא חומר הנחשב לסם בחוץ לארץ), התשפ"ג–2023, מאת חברי הכנסת פנינה תמנו ועמית הלוי; הצעת חוק שלילת תקציב ממוסדות חינוך המלמדים את תוכנית הלימוד הפלסטינית הכוללים הסתה לטרור (תיקוני חקיקה), התשפ"ג–2023, מאת חברי הכנסת אוהד טל, לימור סון הר מלך, דן אילוז, משה סולומון, שמחה רוטמן, צבי ידידיה סוכות, יצחק קרויזר, חוה אתי עטייה, אריאל קלנר, אלי דלל, משה סעדה ואברהם בצלאל; הצעת חוק הביטוח הלאומי (תיקון – דמי ביטוח מופחתים לסטודנטים במוסד להשכלה בחוץ לארץ), התשפ"ג–2023, מאת חבר הכנסת אחמד טיבי; הצעת חוק שירות המדינה (מינויים) (תיקון – ייצוג הולם לעולים חדשים), התשפ"ג–2023, מאת חברי הכנסת פנינה תמנו, משה סולומון ועודד פורר; הצעת חוק למניעת אלימות במשפחה (פיקוח טכנולוגי להבטחת קיומו של צו הגנה והערכת מסוכנות – הוראת שעה), התשפ"ג–2023, מאת חברת הכנסת חוה אתי עטייה; הצעת חוק העונשין (תיקון – הגדרת גזענות), התשפ"ג–2023, מאת חבר הכנסת יוסף עטאונה; הצעת חוק הביטוח הלאומי (תיקון – גמלת אבל לעצמאים), התשפ"ג–2023, מאת חברת הכנסת אימאן ח'טיב יאסין; הצעת חוק הבחירות לכנסת (תיקון – הצבעה של אזרחים המשרתים שירות לאומי אזרחי בחוץ לארץ), התשפ"ג–2023, מאת חברי הכנסת אוהד טל, אריאל קלנר, פנינה תמנו, משה סולומון וצביקה פוגל; הצעת חוק הביטוח הלאומי (תיקון – קצבת תלויים וקצבת אזרח ותיק), התשפ"ג–2023, מאת חבר הכנסת יונתן מישרקי; הצעת חוק לתיקון פקודת סדרי השלטון והמשפט (חקיקה באמצעות צו), התשפ"ג–2023, מאת חבר הכנסת דן אילוז; הצעת חוק החלת הריבונות של מדינת ישראל בחבלי יהודה והשומרון, התשפ"ג–2023, מאת חבר הכנסת דן אילוז; הצעת חוק המאבק בטרור (תיקון – הזדהות עם מבצע עבירת טרור מסוג המתה), התשפ"ג–2023, מאת חבר הכנסת צבי ידידיה סוכות; הצעת חוק החלת ריבונות על מעלה אדומים, התשפ"ג–2023, מאת חבר הכנסת דן אילוז; הצעת חוק שוברים להשלמת לימודי בסיס בחינוך הבלתי-פורמלי, התשפ"ג–2023, מאת חברת הכנסת שרן מרים השכל; הצעת חוק לתיקון פקודת בתי הסוהר (תנאי אסיר ביטחוני בבתי הסוהר), התשפ"ג–2023, מאת חבר הכנסת יצחק קרויזר; הצעת חוק הקמת חדר מיון בקריית שמונה, התשפ"ג–2023, מאת חברת הכנסת מירב בן ארי; הצעת חוק העונשין (תיקון – החמרת ענישה בגין אי-חובת דיווח), התשפ"ג–2023, מאת חבר הכנסת אברהם בצלאל; הצעת חוק חובת פרסום מידע על תלונות הציבור ודוח ביקורת פנימית (תיקוני חקיקה), התשפ"ג–2023, מאת חבר הכנסת יוסף עטאונה; הצעת חוק הנגשת שירותי קבלת קהל הניתנים בגופי שלטון לשפות נוספות, התשפ"ג–2023, מאת חבר הכנסת יוסף עטאונה; הצעת חוק המאבק בטרור (תיקון – החמרה בעונשם של עבריינים המועדים לעבירות טרור), התשפ"ג–2023, מאת חבר הכנסת אריאל קלנר; הצעת חוק ביטוח בריאות ממלכתי (תיקון – החזר עבור פינוי באמבולנס), התשפ"ג–2023, מאת חבר הכנסת יוסף עטאונה; הצעת חוק המאבק בטרור (תיקון – פיצוי עונשי לנפגעי עבירה), התשפ"ג–2023, מאת חברי הכנסת אוהד טל, עמית הלוי, משה סעדה וצבי ידידיה סוכות; הצעת חוק לתיקון פקודת העיריות (צדק חלוקתי בכל הרשויות המתוקצבות במדינת ישראל), התשפ"ג–2023, מאת חבר הכנסת יעקב אשר; הצעת חוק להקפאת כספים ששילמה הרשות הפלסטינית בזיקה לטרור מהכספים המועברים אליה מממשלת ישראל (תיקון – חילוט הכספים וניהולם), התשפ"ג–2023, מאת חבר הכנסת אריאל קלנר; הצעת חוק התכנון והבנייה (תיקון – הגבלת תקופת ההפקעה לייעוד ציבורי), התשפ"ג–2023, מאת חבר הכנסת יוסף עטאונה; הצעת חוק השבות (תיקון – זכויות בני משפחה), התשפ"ג–2023, מאת חבר הכנסת אבי מעוז; הצעת חוק הפרות מינהליות, התשפ"ג–2023, מאת חבר הכנסת גדעון סער; הצעת חוק שירות המדינה (משמעת) (תיקון – חובת פיטורין של תומכי טרור), התשפ"ג–2023, מאת חברי הכנסת עמית הלוי, אופיר כץ, דן אילוז, אריאל קלנר, צגה מלקו וקטי קטרין שטרית; הצעת חוק בתי המשפט (תיקון – שקיפות בארגונים נתמכים), התשפ"ג–2023, מאת חברי הכנסת אריאל קלנר, דן אילוז, צביקה פוגל, אוהד טל, משה סעדה, בועז ביסמוט, חנוך דב מלביצקי, לימור סון הר מלך, יוסף טייב, טלי גוטליב, אלי דלל, אוריאל בוסו, יונתן מישרקי, אליהו רביבו, אופיר כץ, יצחק קרויזר ועמית הלוי; הצעת חוק גנים לאומיים, שמורות טבע, אתרים לאומיים ואתרי הנצחה (תיקון – הגנה על סמלי הנצחה ומורשת), התשפ"ג–2023, מאת חברי הכנסת משה סעדה, שמחה רוטמן ודני דנון

דן מרזוק:      לקריאה ראשונה, מטעם הממשלה: הצעת חוק טיפול בחולי נפש (תיקון מס' 12) (הוראות לעניין מינוי חברים לוועדות), התשפ"ג–2023

דן מרזוק:       הסכם בין ממשלת מדינת ישראל לבין ממשלת הרפובליקה של פולין בדבר שיתוף פעולה בתחום ביקורי לימוד של קבוצות נוער מאורגנות

דן מרזוק:  תודה

אוריאל בוסו: תודה

אוריאל בוסו:  אני אשמח אם יעבירו למזכירות הממשלה הערה – אין מושג של "חולי נפש", יש מושג של "מתמודדי נפש"

אוריאל בוסו:  צריך לשנות את המינוח הזה גם כשמביאים הצעת חוק

אוריאל בוסו: (קריאה שנייה וקריאה שלישית)     

אוריאל בוסו: בבקשה

שלי טל מירון: תודה, אדוני היושב-ראש

שלי טל מירון:  כנסת נכבדה, תשמעו, אנחנו חיים בתקופה די מפחידה

שלי טל מירון:  מרוב דברים לדבר עליהם היה לי קשה לבחור, אבל החלטתי לדבר על הנושא הקשה הבא

שלי טל מירון:  אנחנו חיים בתקופה שבה מקבלי החלטות קיצוניים מערערים את היסודות הדמוקרטיים והליברליים של מדינת ישראל

שלי טל מירון:  אני לא מדברת רק על הניסיון להכשיר מושחתים לקבל את המושכות לידיהם ולפגוע בעקרונות מגילת העצמאות, ביסודות החירות, הצדק והשוויון; הניסיון לפגוע במיעוטים, בבני ובנות הקהילה הלהט"בית ובנשים

שלי טל מירון:       מעבר למהפכה הגדולה שמנסים להוביל לנו במדינה, מתחת לאף מתרחשת מהפכה שקטה בצורה של הרחבת סמכויות בתי הדין הרבניים – רפורמה קיצונית שהולכת להפוך את ישראל למדינת הלכה, לא פחות מזה

שלי טל מירון:  לפני שלוש וחצי שנים סמוטריץ' נאם בישיבת מרכז הרב והביע את רצונו בתיק המשפטים, שבעזרתו ישיב את משפט התורה למכונו

שלי טל מירון:  במילותיו שלו: מדינת ישראל תחזור להתנהל כפי שהתנהלה בימי דוד המלך ושלמה המלך

שלי טל מירון:  רצוני בטווח הארוך הוא שמדינת ישראל תתנהל על פי התורה

שלי טל מירון:  לדוגמה, דיני ממונות על פי התורה – שאנחנו קוראים להם דיני נזיקין – הם הרבה יותר נכונים וצודקים

שלי טל מירון:  נתניהו הגיב לדרישתו בצורה חד-משמעית: לא נהיה מדינת הלכה

שלי טל מירון:  אבל ראש הממשלה נתניהו משקר כהרגלו, ונכנע כהרגלו בשביל שיוכל להישאר על הכיסא

שלי טל מירון:       ומה אנחנו מוצאים בהסכמים הקואליציוניים של הממשלה? המפלגות החרדיות קיבלו בהסכמים הקואליציוניים דרישה הזויה וקיצונית, שאפילו סמוטריץ' לא חשב ברצינות שבאמת תעבור – השוואה של מעמד בתי הדין הרבניים למעמד של בתי המשפט

שלי טל מירון:  לפי סעיף 109 להסכמים הקואליציוניים עם ש"ס, הממשלה תפעל לחקיקה המסמיכה את בתי הדין הרבניים לדון בהסכמת הצדדים בדיני ממונות, וייקבע כי לבתי הדין הרבניים תהיה סמכות שיפוט בעניין אזרחי היכול לשמש נושא להסכם

אוריאל בוסו: אפשר? אני אעצור את הזמן

שלי טל מירון: בהחלט

אוריאל בוסו: עצרתי

אוריאל בוסו:  גם אנשי האופוזיציה תומכים בזה

אוריאל בוסו:  את יודעת על מה מדובר? כשיש הסכמה בין הצדדים, כשעושים דיני גירושין, את כל המהלך, ויש את הפרק הכלכלי, ויש הסכמה ביניהם, ושניהם – – –     

שלי טל מירון: איזו סיבה בעולם יש לטעון בבית דין רבני?     

אוריאל בוסו: לא

אוריאל בוסו:  כתוב בהסכמה, היא הקריאה את זה

מיקי לוי: השאלה היא מה יקרה כשהאישה לא תסכים

אוריאל בוסו: לא, לא

אוריאל בוסו:  זה לא – רשום כאן: רק בהסכמה בין שני הצדדים

אוריאל בוסו:  אגב, הייתה סמכות לפני כמה שנים

שלי טל מירון: אבל אדוני היושב-ראש, יש נשים מוחלשות שיעדיפו ללכת לבית דין רבני – –     

אוריאל בוסו: אז היא אומרת: לא מסכימה

שלי טל מירון: – – מכיוון שהן מוחלשות ומצופה מהן ללכת לבית הדין הרבני, כי זאת הקהילה שלהן

אוריאל בוסו: אין בעיה

שלי טל מירון: הן לא יודעות עד הסוף מה טמון להן, מה מחכה שם

מיקי לוי: שלי, ילחצו על האישה

שלי טל מירון: נכון

שלי טל מירון:  יש פה לחץ, יש פה שיקולים נסתרים

אוריאל בוסו: זה כבר לא – אגב, זה היה תמיד בעקבות עתירה מסוימת

אוריאל בוסו:  בג"ץ אמר: אם אתם רוצים, תעשו את זה בחקיקה

שלי טל מירון: אין שום סיבה שזה יידון בבתי הדין הרבניים

אוריאל בוסו: לא, זה רק בהסכמה

אוריאל בוסו:  אגב, מתן כהנא – – –     

אוריאל בוסו: אבל בוא, אני מציעה שאתה ואני נשב לפגישה בנושא ונדבר על הדברים

אוריאל בוסו: בשמחה

שלי טל מירון: אז אני ממשיכה

שלי טל מירון:  קטעת לי את חוט המחשבה, אז אני צריכה רגע לחשוב איפה הייתי

שלי טל מירון:      אז לפי סעיף 109 להסכמים הקואליציוניים, הממשלה תפעל לחקיקה המסמיכה את בתי הדין הרבניים לדון בהסכמים בהסכמת הצדדים בדיני ממונות, וייקבע כי לבתי הדין הרבניים תהיה סמכות שיפוט בעניין אזרחי היכול לשמש להסכם

שלי טל מירון:  המדינה תאמץ משפט של דיני נזיקין, כפי שסמוטריץ' רוצה שיתקיים לכלל האוכלוסייה, על מנת להחזיר אותנו למשפט תורה

שלי טל מירון:  אבל זה מה שנתניהו אמר על האפשרות שזה ייושם: "חבר מהקואליציה, לא מהליכוד, אמר שהוא היה רוצה שישראל תהיה מדינת הלכה

שלי טל מירון:  ובכן, אלה דברי הבל מוחלטים, אלה בלבולי מוח" – ואין איש שמאשר זאת טוב יותר מכבוד יושב-ראש הכנסת הטרי ממפלגת הליכוד – "שהגיש הצעת חוק לאימוץ על ידי הורים ללא קשר למגדר

שלי טל מירון:  ממש מדינת הלכה

שלי טל מירון:  מגוחך"

שלי טל מירון:  איפה אנחנו ואיפה השוויון באימוץ בלהט"ב? אפשר רק לחלום על זה

שלי טל מירון:  בינתיים ממשלת הבלהות דואגת שהרבנות הראשית תתעצם ותשלוט בכל מובן אזרחי בחיינו, ועכשיו גם במשפט

שלי טל מירון:      הצעד הנורא הזה עבר בהצעת חוק פרטית של נציגי הסיעות החרדיות בכנסת בתמיכת הממשלה, ועבר קריאה טרומית

שלי טל מירון:  בדברי ההסבר של החוק נאמר: ראוי שהמדינה תעמיד לרשות אוכלוסיות בעלות מאפיינים ייחודיים כלים ליישוב סכסוכים בדרך משפטית אלטרנטיבית המקובלת על קהילותיהן

שלי טל מירון:  הרבה מילים יפות, אבל בפועל מדובר במהלך שייצור מערכת משפטית שמונחית לפי חוקי הדת ותביא את הרבנים לשפוט רק בנושאים אזרחיים שהיום בית המשפט אחראי עליהם

אוריאל בוסו: זה לא לשפוט, זו בוררות

אוריאל בוסו:  זו לא סמכות שפיטה

שלי טל מירון: מערכת חוק אלטרנטיבית לחוק המדינה – זו הנקודה

שלי טל מירון:  מערכת חוק אלטרנטיבית לחוק המדינה, שבה רק גברים מקבלים את ההחלטות ופוסקים על נשים, על להט"בים ועל אוכלוסיות מוחלשות בהתאם לדין רבני

שלי טל מירון:  ממשלת הבלהות מנסה להחזיר אותנו לדין התורה

שלי טל מירון:  אם עד כה בתי הדין הרבניים החזיקו במונופול על תחום הנישואין והגירושין של יהודים, מעתה כל אחד יוכל לתבוע כל אחד בבית דין רבני בנושאים אזרחיים לחלוטין

שלי טל מירון:       נשים חייבות להבין – בדיונים בבית הדין נשים לא יכולות לשמש בתפקיד דיין או אפילו לתת עדות, וזה ברור שהן יהיו הנפגעות הראשונות

שלי טל מירון:  פרופ' רות הלפרין קדרי מהפקולטה למשפטים בבר אילן אומרת לדה-מרקר: "מערכת בתי הדין הרבניים נותנת אוטומטית כוח רב יותר לגברים, והנפגעות הראשונות יהיו הנשים הדתיות, שהציפייה מהן תהיה תמיד לפנות לערכאה הזו"

שלי טל מירון:  אם עד עכשיו ראינו נשים חרדיות שמתנגדות, למשל, ללמוד בהפרדה, הסיטואציה הזאת תחליש אותן

שלי טל מירון:  הסבל שנשים עוברות היום בהליכי נישואים וגירושים מול בתי הדין הרבניים יורחבו לכל תחומי החיים

שלי טל מירון:      החלטות רבות בבית הדין מתקבלות תחת לחצים, ניגוד עניינים ופגיעה בזכות לטיעון ולייצוג

שלי טל מירון:  לפי מחקר משנת 2021 של המכון הישראלי לדמוקרטיה, ישנם ליקויים משמעותיים בעבודתם בהשוואה לזו של בתי המשפט

שלי טל מירון:  בין השאר, למעלה מפי שניים מהתלונות על דיינים בבתי הדין הרבניים נמצאו מוצדקות לעומת אצל בתי המשפט לענייני משפחה

שלי טל מירון:       בהמשך אנחנו גם צפויים לשלם על זה סכומי עתק; ההסכמים שלפיהם הממשלה תפעל לשוויון בהשתתפותה בתקציב שירותי הדת בדומה לנהוג בשירותי החינוך והרווחה, שבהם הממשלה משתתפת בשיעור של 75% והרשות המקומית בשיעור של 25% – מה זה אומר בפועל? שאזרחי המדינה צפויים לשלם מאות מיליונים נוספים מדי שנה על מערכת המשפט הדתית, שמתנהלת – –     

אוריאל בוסו: נא לסיים

שלי טל מירון: אני מסיימת

שלי טל מירון:  – – כפי שהתנהלנו בימי דוד ושלמה המלך, שאין בה ייצוג למעל 50% מהאוכלוסייה ומערערת על מדינת ישראל כמדינה ליברלית ומתקדמת

שלי טל מירון:  הממשלה הרעה הזאת לוקחת אותנו שנים אחורה

שלי טל מירון:  אבל אנחנו ניאבק בה ונפיל אותה מהר משחשבתם

שלי טל מירון:  תודה רבה

אוריאל בוסו: תודה רבה לחברת הכנסת שלי טל מירון

אוריאל בוסו:  קבוצת המחנה הממלכתי – אין כאן מסתייגים, וכמו כן קבוצת העבודה

אוריאל בוסו:  לכן אנחנו נעבור להצבעה

מירב בן ארי: רגע

מירב בן ארי:  אנחנו מושכים את כל ההסתייגויות

אוריאל בוסו: כרגע מרכזת האופוזיציה, יושבת-ראש סיעת יש עתיד, הודיעה – – –     

מירב בן ארי: ממלאת מקום

אוריאל בוסו: ממלאת המקום הודיעה שמושכים את כל ההסתייגויות

אוריאל בוסו:       לכן אנחנו נצביע על הצעת חוק הנכים (תגמולים ושיקום) (תיקון מס' 31), התשפ"ג–2023, כנוסח הוועדה בקריאה – על כל החוק, סעיף 1, סעיף 2 – כל סעיפי החוק כנוסח הוועדה בקריאה השנייה

אוריאל בוסו:  הצבעה

אוריאל בוסו: בעד סעיפים 1–5 – 11 

אוריאל בוסו: נמנעים – אין 

אוריאל בוסו: 11 בעד, אין מתנגדים, אין נמנעים

אוריאל בוסו:  אני קובע שהצעת החוק עברה בקריאה שנייה

אוריאל בוסו:       כעת נעבור לקריאה השלישית

אוריאל בוסו:  הצעת חוק הנכים (תגמולים ושיקום) (תיקון מס' 31), התשפ"ג–2023 – הצבעה

אוריאל בוסו: בעד החוק – 12 

אוריאל בוסו: נמנעים – אין 

אוריאל בוסו: אם כן, רבותיי חברי הכנסת, לפרוטוקול – זה רק לפרוטוקול – להלן תוצאות ההצבעה: 12 בעד, לפרוטוקול, בתוספת שני קולות, של חברת הכנסת דבי ביטון ושל מיכל שיר סגמן

אוריאל בוסו:  אני קובע שהצעת חוק הנכים (תגמולים ושיקום) (תיקון מס' 31), התשפ"ג–2023, התקבלה בקריאה השנייה והשלישית ותיכנס לספר החוקים של מדינת ישראל

אוריאל בוסו:  בשעה טובה

אוריאל בוסו: [רשומות (הצעות חוק, חוב' כ/954)

אוריאל בוסו: ] 

אוריאל בוסו: אם כן, רבותיי חברי הכנסת, נעבור לנושא הבא בסדר-היום – הצעת חוק תאגידי מים וביוב (תיקון מס' 14) (תאגידים אזוריים ומינוי נושאי משרה בתאגידי מים וביוב), התשפ"ג–2023, לקריאה ראשונה

אוריאל בוסו:  אני מזמין את חבר הכנסת דוד ביטן, יושב-ראש ועדת הכלכלה, להציג את הצעת החוק

אוריאל בוסו:  בבקשה, אדוני

אוריאל בוסו:  עשר דקות לרשותך

דוד ביטן: לא

דוד ביטן:  אני צריך כמה דקות

אוריאל בוסו: אתה תחליט כמה לנצל מתוך העשר

דוד ביטן: כבוד היושב-ראש, חברי הכנסת, לתיקון הזה לחוק יש כמה משמעויות

דוד ביטן:  ראשית, מאז התיקון האחרון, כשתיקנו את האיגוד האזורי וצמצמנו את מספר התאגידים, הדבר הולך קשה מאוד

דוד ביטן:  יש גם התנגדות של הרשויות, גם התנגדות של משרד הפנים

דוד ביטן:  בסופו של עניין לא הצליחו להגיע להסכמים בתאגידים האזוריים

דוד ביטן:       לכן הגענו למסקנה שאם נמשיך את החוק הקיים, שמחייב אותם על 30 תאגידים, יהיה בלתי אפשרי לסיים את המהלך

דוד ביטן:  לכן ביטלנו את המגבלה של 30, ונאפשר את זה במסגרת משא ומתן בין הרשויות, מרכז השלטון המקומי, לבין רשות המים

יסמין פרידמן: זאת אומרת, זה נתון להחלטתה של הרשות המקומית?     

דוד ביטן:  לא

דוד ביטן:  יש היום 25 תאגידים שלא מאוגדים בכלל

דוד ביטן:  זה מצד אחד; מצד שני, יש היום 57, 58 תאגידים שמאוגדים

דוד ביטן:  הניסיון לאחד את כולם יוצר סיטואציה בלתי אפשרית – חלק מהעיריות לא מאוגדות, וחלק כן מאוגדות

דוד ביטן:  אז קודם כול אנחנו רוצים להפסיק עם זה: או שכולם מאוגדים או שאף אחד לא מאוגד

דוד ביטן:  אז על מנת לעשות את זה צריך לבטל את המגבלה, כי בסופו של דבר למגבלה הזאת הייתה כוונה טובה, אבל בתכל'ס היא יצרה בעייתיות, כי אי-אפשר להוריד ל-30

דוד ביטן:  בזמנו, כשחוקקתי את החוק הזה, הצעתי למשרד האוצר ולרשות המים לעשות מהלך של הקמת תאגידים אזוריים כלליים, למשל בצפון, בדרום ובמרכז, על מנת שהם יקלטו את כל אלה שלא רוצים, הרשויות – לקלוט אותן

דוד ביטן:      צריך להבין, נגיד נתניה – מציעים לה את קלנסווה, אבל הם לא רוצים

דוד ביטן:  וצריך להבין עוד משהו: זה דורש גם תקציבי ענק, כי בסופו של עניין יש עיריות כושלות מכל מיני בחינות, שלא השקיעו בתשתית המים שלהן, אז רוצים לצרף אותן לעיר גדולה, והיא תשקיע את ההשקעות האלה

דוד ביטן:  אז אמרתי לאוצר: אתם צריכים לשים יד בכיס על מנת לעודד את התיאגוד האזורי, אחרת אף אחד לא ירצה

דוד ביטן:  בקריית מוצקין, למשל, ראש העיר הסכים לאחד את – אני לא זוכר את השם, משהו בדואי שאף אחד לא רוצה לקלוט אותם ואי-אפשר גם לקלוט אותם

דוד ביטן:  הוא הסכים לעשות את זה אחרי שהאוצר התחייב מצד אחד – – –     

אוריאל בוסו: אני הייתי יושב-ראש תאגיד המים מיתב בפתח תקווה, וכל הדברים – זה המעלה של מי שמגיע מהמוניציפלי

אוריאל בוסו:  כל הדברים שאתה אומר אמיתיים

אוריאל בוסו:  החוק הראשון במקור, של תאגידים, חוקק לא בתיאום עם הרשויות

דוד ביטן: לא, אז זה היה נכון לחוקק את זה

אוריאל בוסו: גם התאגיד האזורי – לא כל דבר נכון לסווג אליו עוד, וההחלטות – – –     

דוד ביטן: כן

דוד ביטן:  אז למשל, קריית מוצקין הסכימה כי האוצר לקח על עצמו את כל ההשקעות בתשתית ביישוב הבדואי הזה מצד אחד; מצד שני, הוא קיבל מענקים לצורך האיחוד

דוד ביטן:  זאת אומרת, זה תהליך מורכב שייקח זמן, ועל מנת למנוע את הדבר הזה שחלק כן וחלק לא, ביטלתי להם את המגבלה כדי לאפשר משא ומתן

דוד ביטן:  זה דבר ראשון

דוד ביטן:      דבר שני – שינינו את התאריכים של חובת התיאגוד, כיוון שאחרת כולם נמצאים במצב של הפרה

דוד ביטן:  במצב של הפרה יש גם קנסות די גדולים, שעד היום רשות המים נמנעה מלתת אותם, מתוך שיקולים של העדפת משא ומתן ובהסכמה

דוד ביטן:       דבר נוסף שמעיק על הרשויות, במיוחד הגדולות, זה הנושא של יתרות הכספים שנמצאות בתאגידים

דוד ביטן:  עד לפני שנתיים אפשר היה לחלק אותן כדיבידנדים לרשות; הרשות לקחה את הכסף הזה, השקיעה אותו בחינוך, ברווחה, לטובת כל תושבי היישוב

דוד ביטן:  הרשות אמרה: טוב, שיחלקו, שיחזירו את זה לתושבים

דוד ביטן:  תושב יקבל אולי 100 שקל או 150 שקל, וזה פחות טוב מאשר לתת 20–30 מיליון שקל לתחום החינוך או הרווחה באותו יישוב

דוד ביטן:  אבל בתיקון ההוא שעשינו, על מנת למנוע מצב שהרשויות יסרבו להתאחד בתיאגוד אזורי, לא אפשרנו לרשות המים לקבל החלטה בנושא הדיבידנדים

דוד ביטן:  את זה ביטלנו עכשיו, ואנחנו מאפשרים לרשות המים לאשר לרשות לחלק את הדיבידנדים

דוד ביטן:  זה תלוי ברשות המים

דוד ביטן:  זאת אומרת, אם הם רואים שהרשות עושה המון בעיות בתחום, אז הם יכולים לא לאשר להם, אבל הפעם הזאת, עד סוף 2022, הגענו לסיכום שהם כן יאשרו

דוד ביטן:  בעתיד, כל – – –     

סימון דוידסון: אבל יש מגבלה לאן הכסף הולך או שהרשות – – –     

דוד ביטן: לא, יש הבנה, לא מגבלה

דוד ביטן:  ההבנה היא שהכסף הזה לא ילך לסגירת חובות אלא לרווחה, לחינוך ודברים מהסוג הזה

דוד ביטן:  העיריות עומדות בזה, אין שום בעיה

דוד ביטן:  עד היום, תמיד כשהן קיבלו את הדיבידנד, הן עמדו בזה

דוד ביטן:      דבר נוסף, רוב התלונות של הרשויות המקומיות נובעות מכך שלא מאשרים דירקטורים לתאגידי המים, ולתאגידי המים קשה מאוד לתפקד

דוד ביטן:  זה מכל מיני שיקולים של כל מיני תנאים, כל מיני נהלים לא רלוונטיים

אוריאל בוסו: הוועדה שם מאוד – – –     

דוד ביטן: אנחנו שינינו את התהליך עכשיו

דוד ביטן:  קודם כול, קבענו שהם לא יהיו כפופים לרשות החברות

דוד ביטן:  עד היום הוועדה של הדירקטורים בחברות ממשלתיות הייתה גם הוועדה של הדירקטורים בתאגידי המים

דוד ביטן:  אין קשר, וזה גם לוקח זמן

דוד ביטן:  לכן, אנחנו מקימים בהצעת החוק הזאת ועדה מיוחדת ברשות המים שזה התפקיד שלה, לאשר דירקטורים לתאגיד המים

דוד ביטן:  בנוסף, שחררנו את הכללים האלה שקשורים לחברי מועצת עיר ולראש עיר

דוד ביטן:  זאת אומרת, הם לא חייבים לעמוד בכל הכללים שיש היום לגבי דירקטור, כיוון שאם אדם נבחר למועצת העיר, הציבור בחר אותו, אז הוא יכול להיות כנציג בתאגיד המים

דוד ביטן:  לפי הכללים שיש היום, 25% מהדירקטוריון של תאגיד המים הם חברי מועצת עיר, חלק נוסף הם עובדי עירייה, וחלק נוסף הם אנשי ציבור

דוד ביטן:  אנשי הציבור ועובדי העירייה יצטרכו לעמוד בתנאים האלה; חברי מועצה – מהרגע שהם נבחרו על ידי מועצת העיר, הם יכולים להיות חברי דירקטוריון גם אם אין לאדם מספיק ניסיון או דבר מהסוג הזה, כיוון שהוא מייצג את הציבור הרחב

דוד ביטן:       גם את הכללים האלה שקובעים שראש עיר לא יכול להיות יושב-ראש דירקטוריון מכל מיני סיבות ביטלנו

דוד ביטן:  הדבר היחיד שלא ביטלנו זה את הנושא של ניגוד עניינים

דוד ביטן:  זאת אומרת, אם יש ניגוד עניינים לחבר המועצה או לראש העיר מכל סיבה שהיא, אז הוא לא יוכל להתמנות

דוד ביטן:  ניגוד עניינים – בודקים אותו

דוד ביטן:  אם למשל לאח שלו יש חברה לביוב ולמים והוא יכול לעבוד או עובד עם התאגיד, אז הוא לא יכול להיות חבר דירקטוריון

דוד ביטן:  את זה לא ביטלנו בכלל

דוד ביטן:      הדבר היחיד שכרגע לא מוסדר, ונצטרך להסדיר את זה בקריאה שנייה ושלישית, זה הנושא של מס על הדיבידנד

דוד ביטן:  עד היום היה פטור ממס על דיבידנד, ותמיד האוצר הכניס את זה במסגרת איזשהו חוק שהם עשו לפטורים

דוד ביטן:  הפעם האוצר עושה בעיות על העניין הזה, הוא אומר: תן לי את הדבר הזה לאיזושהי קרן

דוד ביטן:  עוד פעם, הם אוהבים את הקרנות, שהם משחקים עם הכסף איך שהם רוצים

דוד ביטן:  אנחנו כרגע לא מסכימים

דוד ביטן:  אנחנו אומרים: מהפעם הזאת, ב-2022, תאשרו להם בלי מס על הדיבידנד, ואחרי זה – אני לא נכנס לזה, זה כבר יהיה משא ומתן ביניכם למרכז לשלטון מקומי

דוד ביטן:      נכון לעכשיו יש משא ומתן בין רשות המים לבין המרכז לשלטון מקומי על לסגור את כל ה-25 שלא מאוגדים; חלק יתאגדו, חלק יאוחדו

דוד ביטן:  אני לא מסכים בשום פנים ואופן – מועצות קטנות במיוחד, כמו עומר או להבים, יש כל מיני מועצות שלא מוכנות בשום פנים ואופן להתאגד; לכן אני מגדיל בסופו של דבר, ובסוף השנייה והשלישית נגדיל את הקנס שרשות המים יכולה להטיל על אי-רצון להתאגד ומניעת האפשרות להתאגד

דוד ביטן:  את הדבר הזה לא נאפשר יותר

דוד ביטן:  אני אומר ככלל – או שכולם, או שאף אחד

סימון דוידסון: אבל אם האוצר לא יעזור לאותה רשות כמו עומר, למשל – – –     

דוד ביטן: עומר לא צריכה עזרה

דוד ביטן:  מי שצריכות עזרה הן בעיקר רשויות נחשלות – לא נחשלות, אני לא אוהב את המילה הזאת – – –     

מיקי לוי: חלשות, חלשות

דוד ביטן: חלשות

דוד ביטן:  חלשות מאוד, לא סתם חלשות

דוד ביטן:  אלה צריכים עזרה, אין מה לעשות

דוד ביטן:  ולא, אין סיכוי אפילו

דוד ביטן:  כמו מה שקרה בקריית מוצקין: כשקריית מוצקין קיבלה התחייבויות אז היא הסכימה, אין בעיה

דוד ביטן:  היום, רשות מקומית – אתה נותן לה התחייבות וסיוע כספי, הם מוכנים לסגור את העניין

דוד ביטן:      אז מה שאנחנו מבקשים כרגע זה לאשר את זה בקריאה ראשונה

מטי צרפתי הרכבי: 30 תאגידים – למה ביטלו את המגבלה הזאת?     

דוד ביטן: אמרתי בהתחלה, לא שמעת? הסיבה היא פשוטה: היום יש 58, ויש עוד 25 שלא התאגדו – לאחד אותם ל-30 זה כנראה בלתי אפשרי מכל מיני שיקולים שקשורים לרשויות מקומיות

אוריאל בוסו: זה התחיל בהתחלה, בחוק, כשהוקם

דוד ביטן: ולכן, במצב הזה, 30 – זה לא מאפשר לסיים את התהליך

דוד ביטן:  אז קודם כול, בואו נסיים את התהליך, ואחר כך נעבוד על הנושא של איחודים ודברים מהסוג הזה

דוד ביטן:  אז אני מבקש לאשר ולהעביר לוועדת הכלכלה

אוריאל בוסו: תודה רבה לחבר הכנסת דוד ביטן

אוריאל בוסו:  ראשונת הדוברים, חברת הכנסת מירב בן ארי, בבקשה

מירב בן ארי: תודה רבה, אדוני היושב בראש

מירב בן ארי:  אדוני השר, כנסת נכבדה, אני עליתי לכאן – כמובן אני בעד החוק, אני גם חתומה עליו עם ביטן – נראה לי שחתמתי לך

מירב בן ארי:  אני הגעתי לכאן בעיקר כדי לדבר ממש בקצרה על האירוע הזה שאמור להיות כאן ביום ראשון

מירב בן ארי:  אני כבר אומרת לכם: עזבו שזה השבוע האחרון – זה אפילו לא השבוע האחרון, כי בעיקרון מחר אמור להיגמר הכנס, אז מילא, הוא נמשך ליום ראשון; עזבו רגע שהחוק הזה מתועב ומושחת – חוק המתנות – ומצחין

מירב בן ארי:  מה זה מצחין? שחברי כנסת מהקואליציה אומרים לי: מירב, זה תועבה

מירב בן ארי:  מהקואליציה, בשיחות סגורות, כמובן

מירב בן ארי:  אבל אפילו חבר הכנסת משה סעדה ישב איתנו בדיון אצל עמית הלוי ואמר שיש בעיה עם החוק

מירב בן ארי:  הדבר הזה, שנותנים לכל עובד ציבור אפשרות לגייס כסף גם להליך רפואי ומשפטי וגם לכל בני המשפחה שלהם? אין תועבה כזאת

מירב בן ארי:      אז עזבו רגע כמה שהחוק הזה גרוע ומושחת; מי מביא את זה בשבוע של ערב פסח? השר גולדקנופ, אף פעם לא מביאים בשבוע של פסח

מירב בן ארי:  מה זה? יום רביעי ערב חג

מירב בן ארי:  מה זה הדבר הזה? איך מסכימים לזה? הממשלה היהודית, המסורתית, שתמיד אמרה שאתם יותר יהודים, יותר מסורתיים, איך לא מתביישים להביא דבר כזה בערב חג פסח? עזבו רגע מה אני חושבת על החוק, שנייה נדבר על הפרוצדורה

מירב בן ארי:  כשאתה לומד משפטים לתואר ראשון, תמיד המרצה אומר לך: תבדיל בין מהות לפרוצדורה

מירב בן ארי:  מהות – זה חוק מושחת, מתועב, שכל שוטר יוכל עכשיו לקבל – או מורה או לא משנה מה; ברמת הפרוצדורה – אני רוצה להדגיש, כמו שהגעתי עם אייכלר להבנות על נכי צה"ל; כמו שבוסו בא אליי עם החוק שלך, של התיירות, וראית איך נלחמתי כדי להביא את זה – – –      

אוריאל בוסו: של טיפול בחולה בבית

מירב בן ארי: של טיפול בחולה בבית

מירב בן ארי:  צודק

מירב בן ארי:  גם לגבי מירון, בא אליי אייכלר – – –     

אוריאל בוסו: הרב פרוש

מירב בן ארי: אה, אייכלר בא אליי – מרוב שעזרתי אני כבר לא זוכרת

מירב בן ארי:  אייכלר, עזרתי לו עם הנכים; פרוש בא אליי עם מירון; בוסו בא אליי עם תיירות

מירב בן ארי:  לא משנה, מה שטוב לאזרחים – זה טוב

מירב בן ארי:       אז בואו נסגור את הפינה הזאת עם פרוש

מירב בן ארי:  הוא אמר לי: מירב, אני חייב ביום חמישי להביא לוועדה דיון על מירון

מירב בן ארי:  כמובן שאחרי שליוויתי את מירון כל השנה האחרונה, אני יודעת כמה חשוב לאשר את החוק

מירב בן ארי:  אישרתי לו שנייה ושלישית ביום ראשון

מירב בן ארי:  אמרתי שאני בכלל לא אביא את הח"כים שלי – הם ילכו לנקות לפסח, יעשו קניות, יהיו עם הילדים שלהם, שבחופש מאתמול

מירב בן ארי:  הילדים שלנו בחופשה מאתמול, כן? אמרתי לו: אין בעיה, תביא את מירון לשנייה ושלישית ביום ראשון, אנחנו לא נגייס, נתקתק לך את זה וצא לדרך, כי ההילולה של מירון חשובה

מירב בן ארי:  עכשיו, כשמביאים את החוק המתועב הזה, אנחנו נעשה פיליבסטר על מירון, כשבכלל לא התכוונו לעשות את זה, כי אלה הכלים של האופוזיציה

מירב בן ארי:       אני פונה מפה לחברי הכנסת החרדים, שסייענו להם מתוך האופוזיציה להעביר חוקים טובים: תעצרו את זה; גם את המהות – שכמובן היא מתועבת – אבל גם את הפרוצדורה

מירב בן ארי:  יש כאן חברי כנסת – אני בטוחה שגם בליכוד – שמאתמול הם כבר שואלים מתי הם יוכלו ללכת מפה

מירב בן ארי:  אז הינה אני אומרת לכם: כולנו נהיה פה ביום ראשון בשל ההתנהלות הזאת, שחייבים וצריך לטרפד אותה

מירב בן ארי:  תודה

אוריאל בוסו: תודה רבה לחברת הכנסת מירב בן ארי

אוריאל בוסו:  חברת הכנסת דבי ביטון

דבורה ביטון: – – –      

אוריאל בוסו: התחלפת איתה

אוריאל בוסו:  לא

אוריאל בוסו:  האמת היא שהחלפתי את מירב עם דבי

אוריאל בוסו:  עמית הלוי – אינו נוכח; חבר הכנסת דן אילוז – אינו נוכח

אוריאל בוסו:  חבר הכנסת אבי מעוז, בבקשה

סימון דוידסון: אני רשום, נכון?     

אוריאל בוסו: נחליט עוד מעט

אוריאל בוסו:  יש לך עוד זמן להוכיח התנהגות נאותה במליאה, ואז נעלה אותך בסוף

סימון דוידסון: אבי, איזה מספר עכשיו?     

אבי מעוז: זה מעל המספרים

סימון דוידסון: לאיזה מספר הגעת, 80 ו-?     

אבי מעוז: 83

אוריאל בוסו: נאומי הנדסת התודעה שלך – – –      

מיקי לוי: – – – תתקוף את הממשלה – – –      

אוריאל בוסו: לפי נאומי הנדסת התודעה אני יודע כמה ימים אנחנו בכנסת, כמה ימים עברו מהבחירות

אבי מעוז: אני רק רוצה לעשות סדר

אבי מעוז:  נאומי הנדסת תודעה זה בנאומים בני דקה

אבי מעוז:  עכשיו זה שלוש דקות

אוריאל בוסו: אבל לפי נאומי הנדסת תודעה אנחנו יודעים לפני כמה ימים נבחרת לכנסת

אבי מעוז: אדוני היושב-ראש, כנסת נכבדה, מה שמדינת ישראל צריכה כעת זו ממשלה ריבונית

אבי מעוז:  ממשלה ריבונית שכל כוחה הוא מרוב העם שבחר בה בבחירות דמוקרטיות; ממשלה ריבונית שמה שמנחה אותה זה אך ורק טובת מדינת ישראל ועם ישראל; ממשלה ריבונית שכפופה לחוק ואך ורק לחוק, ולא למתחם סבירות דמיוני ומידתיות מומצאת שנולדו במוחם של לובשי גלימות שסבורים שעולמם הערכי והנאורות שלהם בעיני עצמם מעניקים להם איזושהי עליונות מוסרית וערכית על שאר הציבור; ממשלה ריבונית שמכבדת את מערכת המשפט והשופטים, אבל לא מתבלבלת ולא מאפשרת שום סטייה מעקרון הפרדת הרשויות; ממשלה ריבונית שמכבדת את מוסד הייעוץ המשפטי וקשובה לעצותיו, אבל זוכרת תמיד שמי שנושא בסמכות, וממילא גם באחריות, זו היא, הממשלה הנבחרת, ושעמדת הייעוץ המשפטי, כפי שקבעה ועדת אגרנט, היא עמדה מייעצת ולא מחייבת; ממשלה ריבונית שברור לה שהפקידות, ובמיוחד זו הבכירה, של המערכות הציבוריות של המדינה נועדה כדי להוציא לפועל את מדיניותה של הממשלה הנבחרת ולא כדי לשרת שום אג'נדה אחרת, ואם משום מה הדבר לא ברור לפקידים כאלה ואחרים, זכותה וחובתה של הממשלה הריבונית הנבחרת להחליפם; ממשלה ריבונית שנושאת באחריות ההכשרה לכל הפקידות הבכירה, כולל בצה"ל, במשרד המשפטים ובמערכת החינוך, ולא מפקירה את אותן הכשרות לגורמים פרטיים שמבקשים ליצור סוכני שינוי בתוך המערכות הציבוריות; ממשלה ריבונית שמובילה את גופי הביטחון השונים, ובראשם צה"ל, לעסוק בייעוד האחד והיחיד שלהם – ביטחון מדינת ישראל ועם ישראל – וחוסמת כל ניסיון לקדם אג'נדות אחרות על ידי שימוש בהם; ממשלה ריבונית שלא מתביישת בזהות היהודית של המדינה ולא נבהלת מזעקות השקר וההפחדה על הכפייה והחושך של מי שמנסים להפוך את המדינה למדינת כל אזרחיה; ממשלה ריבונית שלא מתביישת בזכותו של עם ישראל על ארצו ופועלת באופן מעשי לממש זכות זו; ממשלה ריבונית שיודעת לומר בכל הכבוד הראוי למדינות זרות, גם אם הן ידידות חשובות של ישראל, שאנו מדינה ריבונית, עצמאית, ושלא נאפשר הזרמת עשרות מיליוני דולרים לגופים פרטיים אינטרסנטיים לצורך קידום התפיסות הרדיקליות שלהם בתוך ישראל

אבי מעוז:       לקראת חג החירות הקרב ובא, הגיע הזמן שגם ממשלת ישראל תצא סוף-סוף לחירות

אבי מעוז:  תודה רבה

אוריאל בוסו: תודה רבה לחבר הכנסת אבי מעוז

אוריאל בוסו:  חבר הכנסת מיקי לוי, אם מעוניין

אוריאל בוסו:  בבקשה

סימון דוידסון: הוא אמר שהוא מעוניין תמיד

מטי צרפתי הרכבי: כבוד ליושב-ראש הכנסת לשעבר

מיקי לוי: אדוני היושב-ראש, חבר הכנסת מעוז, לחזור על השקר הזה שכסף מוזרם מארצות הברית לכל מיני ארגונים קיצוניים במדינת ישראל, לא הופך את זה לאמת

מיקי לוי:  תביאו הוכחות

אבי מעוז: – – –     

מיקי לוי: נכון, לא אמרת "ארצות הברית"

מיקי לוי:  בדרך כלל אני, את בני המשפחה של ראש הממשלה – הכבוד הוא רב, ואני מוציא אותם מהוויכוח הפוליטי

מיקי לוי:  אף פעם לא הזכרתי

מיקי לוי:  אבל זה שבנו של ראש הממשלה אומר, זה לא אומר שזה אמת

אבי מעוז: לא, לא, יש הוכחות

אבי מעוז:  יש הוכחות

אבי מעוז:  מותר להם

מיקי לוי: תלכו לבית משפט ותביאו הוכחות

מיקי לוי:  אין שום הוכחות

אבי מעוז: בטח, יש הוכחות

מיקי לוי: שום הוכחות לא הבאתם

אבי מעוז: אני אביא לך

מיקי לוי: הבנתי

מיקי לוי:  אתמול ראיתי את השידור עם שגריר ארצות הברית בישראל, יהודי יקר – שגריר ארצות הברית בישראל, יהודי יקר, בא ממשפחת רבנים, מדינת ישראל חשובה לו מאוד מאוד

מיקי לוי:  הייתי איתו בפגישות כמה וכמה פעמים

מיקי לוי:  הוא אמר בצורה חד-משמעית: להאשים את ארצות הברית שהיא מזרימה כסף למחאות? זה הרי טמטום

מיקי לוי:       לכן אני אומר לכם מה שאמרתי קודם: תפסיקו עם ארצות הברית, היא הידידה הגדולה ביותר שלנו בעולם

מיקי לוי:  תפסיקו להגיד שאנחנו לא צריכים את ארצות הברית

מיקי לוי:  כשארצות הברית מקבלת שפעת, אנחנו מקבלים התקף לב

מיקי לוי:  כשאני שומע חברי כנסת ברדיו אומרים שאנחנו נסתדר לבד, הם לא מבינים על מה הם מדברים

מיקי לוי:       אני פונה – חבל שמרכז הקואליציה יצא מהאולם – אני לא הייתי מעז, אדוני השר, להביא בערב חג או בשבוע של ערב חג חוקים, על אחת כמה וכמה חוקים מושחתים

מיקי לוי:  בערב פורים, ערב מגילת אסתר, הביאו אותנו לכאן ביום ראשון

מיקי לוי:  אני לא הייתי מעז לעשות את זה

מיקי לוי:  תמיד נלחמתי בממשלה לטובת הכנסת, ולא חשוב

מיקי לוי:  אמרו לי תמיד: תזכור מי שלח אותך

מיקי לוי:  אמרתי: לא, אני צריך לזכור מה האיזון בתוך האולם הזה שאני אחראי עליו

מיקי לוי:  להביא חוקים ערב חג? חוקים מושחתים, את חוק המתנות הזה? כקצין משטרה אני יכול להגיד לך שלא ביקשתי ולא אישרתי להזמין אותי לכוס קפה

מיקי לוי:  זהו חוק מושחת

מיקי לוי:  מילא היו מדברים על חברי כנסת – אני לא צריך את זה – או על שרים

מיקי לוי:  "ובני משפחותיהם"? בחג החירות של מדינת ישראל? מה, אנחנו מורמים מעם?      מה זה אומר? אני לא אבקש גרוש

מיקי לוי:  אחרים שיבקשו, או ראש הממשלה שרוצה להכשיר את ה-260,000 דולר החזר, או את ה-4 מיליון שאספו בשבילו

מיקי לוי:  הרי זהו, זה החוק, אין בלתו

מיקי לוי:  זה חוק מושחת

מיקי לוי:  אסור היה להעביר אותו פה

מיקי לוי:  כולנו מבינים שזה חוק מושחת; ריח רע נודף ממנו

מיקי לוי:  להביא אותו בשבוע הזה של ערב פסח, בחג? חג החופש של מדינת ישראל? בושה וחרפה

אוריאל בוסו: תודה רבה לחבר הכנסת מיקי לוי

אוריאל בוסו:  חבר הכנסת דוד אמסלם – אינו נוכח; חברת הכנסת מירב כהן – אינה נוכחת; חברת הכנסת מיכל שיר סגמן – אינה נוכחת; חברת הכנסת יסמין פרידמן –אינה נוכחת

אוריאל בוסו:  חבר הכנסת סימון דוידסון יעלה ויבוא

אוריאל בוסו:  הבטחות מקיימים

סימון דוידסון: אדוני היושב-ראש, כנסת נכבדה, לפני 20 דקות נאמתי על חשיבות האפשרות להפגין ולמחות – משני הצדדים, לא חשוב מאיזה צד

סימון דוידסון:  זאת הדמוקרטיה

סימון דוידסון:  הדמוקרטיה, הכלל הראשון בה זה לאפשר לציבור להביע את דעתו באופן לא אלים

סימון דוידסון:  מה לעשות, זה כתוב בחוק-יסוד: הממשלה

סימון דוידסון:  אף אחד לא רוצה לשנות אותו

סימון דוידסון:  ואני ציינתי את ההפגנה בנתניה, חבר הכנסת ביטן, וכמה שזה הולך יפה ויש הרבה אנשים

סימון דוידסון:       קיבלתי טלפון עכשיו, אדוני היושב-ראש, לפני שלוש דקות, מדודו סלמה, שאחראי – שמארגן בנתניה את ההפגנה, והוא פועל מול המשטרה ועושה הכול מסודר

סימון דוידסון:  הכול עובד מקסים ויפה

סימון דוידסון:  הוא קיבל טלפון ממפקד התחנה, שהודיע לו חד-משמעית שהשבת הוא לא יאשר את המחאה בנתניה

סימון דוידסון:  למה? לפי הטענה שלו, כי אתמול היו 200 חבר'ה של בן גביר שעשו בלגן בצומת פולג

סימון דוידסון:  התחילו לאיים והייתה שם אלימות

סימון דוידסון:  מפקד התחנה מפחד שתהיה אלימות במוצאי שבת

סימון דוידסון:  אז במקום לטפל באלימים, במקום לטפל באלה שמאיימים, הוא בא וטוען שבנתניה לא תהיה מחאה

סימון דוידסון:       אז אני רוצה להגיד משהו: יש פה ריח לא טוב בדבר הזה; ריח של החלטה מלמעלה שהיא פוליטית

סימון דוידסון:  אני אומר לכם שזה לא יקרה

סימון דוידסון:  ההפגנה תהיה על פי חוק בנתניה

סימון דוידסון:  אנחנו לא ניתן למשטרה לעצור אותה

סימון דוידסון:  למה? בגלל 50 או 100 חברי בן גביר שבאים ומאיימים? יש חוק במדינת ישראל: חוק חופש הבעת הדעה, חוק-יסוד במדינת ישראל

סימון דוידסון:  מי שלא מכיר אותו, שיקרא

דבורה ביטון: שיטפלו בהם

סימון דוידסון: משטרת ישראל מחויבת לאשר את ההפגנה בנתניה

סימון דוידסון:  היא לא יכולה לעצור אותה

מיקי לוי: זה לא חוקי

סימון דוידסון: אין לנו שום כוונה להתקפל

סימון דוידסון:  אנחנו נעשה את זה כמו בכל מוצאי שבת – מסודר, מאורגן, מתורבת, בלי אלימות, עם דגלי ישראל

מיקי לוי: אם יחייבו אתכם, תעתרו לבית המשפט

סימון דוידסון: אנחנו כבר בדרך לבית המשפט

סימון דוידסון:  אנחנו לא נוותר

סימון דוידסון:  אנחנו נעשה את זה כמו שעשינו בכל שבת

סימון דוידסון:  ואני אומר לחבריי, לדודו סלמה, לרון פרי, לשוש הרר, לעומרי – לכל האנשים שזה בדמם ועושים את זה בכל מוצאי שבת – אנחנו נהיה הגב שלכם

סימון דוידסון:  אנחנו נילחם ואנחנו נלך לבית משפט כדי שהדבר הזה יקרה

סימון דוידסון:  שמע, זאת הזיה

סימון דוידסון:  תודה

אוריאל בוסו: תודה לחבר הכנסת סימון דוידסון

אוריאל בוסו:  חברת הכנסת שלי טל מירון

אוריאל בוסו:  לאחר מכן – חברת הכנסת דבי ביטון, ואחר כך הצבעות

מטי צרפתי הרכבי: – – –     

אוריאל בוסו: לא, את לא רשומה

אוריאל בוסו:  לא

אוריאל בוסו:  לא מופיעה

אוריאל בוסו:  בחוק הזה את לא מופיעה

אוריאל בוסו:  אבל תכף יש לנו התנגדויות, ומכל סיעה מישהו יכול לדבר

אוריאל בוסו:  כמה התנגדויות, והיא תוכל לדבר

אוריאל בוסו:  פה היא לא רשומה

אוריאל בוסו:      בבקשה, שלוש דקות לרשותך

שלי טל מירון: תודה רבה, אדוני היושב-ראש

שלי טל מירון:  כנסת נכבדה, מכירים את הספר "אבא עושה בושות", של מאיר שלו? אז זה כבר מזמן לא רק ביבי עושה בושות

שלי טל מירון:  זה ביבי משחק באש ועלול לשרוף את המדינה

שלי טל מירון:  זה פשוט לא נורמלי

שלי טל מירון:  ארצות הברית היא חומת המגן של מדינת ישראל

שלי טל מירון:  חברתנו הנאמנה ביותר, שחולקת איתנו תפיסת עולם משותפת וערכים משותפים

שלי טל מירון:       דברי נשיא ארצות הברית ג'ו ביידן, שלא מוכן להיפגש עם נתניהו, הם איום ביטחוני, דיפלומטי ומהותי על מדינת ישראל

שלי טל מירון:  בקואליציה גם מגיבים: נגן על עצמנו בלי ארצות הברית

שלי טל מירון:  שר הפיתות אומר: ישראל היא לא עוד כוכב בדגל של ארצות הברית

שלי טל מירון:  ושר התרבות והספורט אומר: עצוב שגם הנשיא ביידן נפל קורבן לפייק ניוז

שלי טל מירון:       תגידו, השתגעתם? אני מאוד מצטערת, אבל אתם מפחידים אותי

שלי טל מירון:  את הקשר עם ארצות הברית אתם מוכנים למחוק בשביל ראש הממשלה נתניהו? בשביל ההערצה העיוורת שלכם? בשביל הכיסא? מתי תתעוררו? תתעוררו

שלי טל מירון:  הקשרים העמוקים שנוצרו במשך עשרות שנים הם משהו שמאוד קשה לערער עליו, והממשלה הזאת מצליחה לעשות את הבלתי-אפשרי

שלי טל מירון:  למרות עצירת החקיקה הזמנית, נתניהו יוצר חוסר אמון עם הממשל האמריקאי, שהיה השותף המרכזי של ישראל בזירה הדיפלומטית

שלי טל מירון:  אבל נתניהו התעלם מהשיחות עם שגריר ארצות הברית בישראל על ההתנהלות האנטי-דמוקרטית של הממשלה

שלי טל מירון:  נתניהו בחר שוב ושוב להתעלם מהבית הלבן, עד שהוא הביא אותנו לנקודה המסוכנת שאנחנו נמצאים בה, שבה נשיא ארצות הברית לא מוכן להיפגש איתו

שלי טל מירון:  זאת עובדה

שלי טל מירון:  ככל שהממשלה תמשיך להתעלם מהאזהרות ומהדגלים האדומים שמונפים, מצב ישראל יורע יותר ויותר

שלי טל מירון:  גם יותר מהמצב המסוכן שאנחנו נמצאים בו כעת

שלי טל מירון:       זה לא רק עם ארצות הברית

שלי טל מירון:  איראן וסעודיה הכריזו על חידוש היחסים, בתיווך סין, ומלך סעודיה הזמין את נשיא איראן לביקור ונענה בחיוב

שלי טל מירון:  היחסים בין איראן לאיחוד האמירויות הולכים ומתהדקים, וגם מבחינת האורניום איראן מככבת

שלי טל מירון:  היא הגיעה לרמה של 84% של העשרת אורניום – הכי גבוהה עד היום

שלי טל מירון:  רק 6% פחות מהרמה הדרושה לפיתוח נשק גרעיני

שלי טל מירון:       התיאום המוחלט עם ארצות הברית נהרס לחלוטין; היחסים הדיפלומטיים של ישראל הולכים ומתערערים – אלו ההשלכות של מה שאתם עושים

שלי טל מירון:  במקום לדאוג ליחסים הדיפלומטיים של ישראל, בנסיעות שלו ראש הממשלה ביבי בוחר לעשות מבחני טעימות במסעדות שרצים, עם כל החברים שלו

שלי טל מירון:  ובינתיים, החברים הקיצוניים שלו עושים כרצונם עם מדינת ישראל

שלי טל מירון:  זה מה שקורה

שלי טל מירון:  ביבי לא כשר ולא כשיר

שלי טל מירון:  תודה

אוריאל בוסו: תודה רבה לחברת הכנסת שלי טל מירון

אוריאל בוסו:  אחרונת הדוברים, חברת הכנסת דבי ביטון, תעלה ותבוא

אוריאל בוסו:  תקלו עליה, תורידו קצת את הפודיום לפני שאתם יורדים

אוריאל בוסו:  אמרתי שיקלו עלייך, שיורידו לך את הפודיום לפני שיורדים

אוריאל בוסו:  שלוש דקות לרשותך

דבורה ביטון: האמת, הייתם מקילים עלינו אם הייתם מוותרים על יום ראשון ונותנים לנו לנקות, במקום לנקות בשישי-שבת

דבורה ביטון:  אבל אוקיי – עליכם, לא נורא

דבורה ביטון:  כי יש חוקים מאוד חשובים שלא יכולים לחכות לאחרי הפגרה

דבורה ביטון:  אבל אנחנו גם צריכות להתכונן, אדוני, לחג

אוריאל בוסו: יש פרסום ב-ynet שזה ירד

אוריאל בוסו:  אני לא יודע

דבורה ביטון: אדוני היושב-ראש, כנסת נכבדה, כבוד השר, ב-26 באפריל, ה' באייר התשפ"ג, אנחנו נחגוג ביחד את יום עצמאותה ה-75 של מדינת ישראל

דבורה ביטון:  אין בי ספק שאחרי ארבעת החודשים האחרונים מדינת ישראל זקוקה לחוקה – בראש ובראשונה, על מנת לייצב את שיטת המשטר שלנו

דבורה ביטון:  דווקא עכשיו אנו נמצאים בהזדמנות היסטורית במדינה שלנו שבה אנו יכולים להציב חזון משותף, חוזה ישראלי חדש, המבוסס על הערכים שכולנו שותפים להם, ובהתחייבות כתובה על שמירת זכויות אזרחי מדינת ישראל

דבורה ביטון:      מגילת העצמאות, שעליה אין עוררין, היא ערך יסוד

דבורה ביטון:  עליה אמורה להיות בנויה חוקת מדינת ישראל

דבורה ביטון:  ככתוב במגילת העצמאות: "מדינת ישראל תהא פתוחה לעלייה יהודית ולקיבוץ גלויות; תשקוד על פיתוח הארץ לטובת כל תושביה; תהא מושתתת על יסודות החירות, הצדק והשלום לאור חזונם של נביאי ישראל; תקיים שוויון זכויות חברתי ומדיני גמור לכל אזרחיה בלי הבדל דת, גזע ומין; תבטיח חופש דת, מצפון, לשון, חינוך ותרבות; תשמור על המקומות הקדושים של כל הדתות"

דבורה ביטון:  ראש האופוזיציה, יושב-ראש מפלגתי חבר הכנסת יאיר לפיד, הניח כבר בעבר על שולחן הכנסת את חוק-יסוד: מגילת העצמאות, חוק שצריך להיות בסיס לחוקה שלנו

דבורה ביטון:       אדוני היושב-ראש, המשבר הזה שנפל עלינו יכול להיות גם הזדמנות חדשה עבורנו; הזדמנות שבה החוקה תהיה חוזה ישראלי חדש, חזון משותף חיובי, אופטימי; חוזה בין האזרח לבין השלטון; התחייבות כתובה של המדינה לשמור על זכויות אזרחיה

דבורה ביטון:  בכך נוכל לשמור ללא עוררין על מדינת ישראל יהודית, דמוקרטית וליברלית

דבורה ביטון:  תודה, אדוני

אוריאל בוסו: תודה רבה לחברת הכנסת דבי ביטון

אוריאל בוסו:  חבר הכנסת דוד ביטן – אין צורך לסכם, נכון? אפשר לעבור להצבעה?      אם כן, רבותיי חברי הכנסת, נעבור להצבעה בקריאה הראשונה על הצעת חוק תאגידי מים וביוב (תיקון מס' 14) (תאגידים אזוריים ומינוי נושאי משרה בתאגידי מים וביוב), התשפ"ג–2023

אוריאל בוסו:  הצבעה בקריאה הראשונה

דבורה ביטון: אופוזיציה – בעד

סימון דוידסון: תסתכל, אופוזיציה יותר מקואליציה

סימון דוידסון: בעד ההצעה להעביר את הצעת החוק לוועדה – 12 

סימון דוידסון: נמנעים – אין  

אוריאל בוסו: רבותיי חברי הכנסת, להלן תוצאות ההצבעה: 12 בעד, אין מתנגדים, אין נמנעים

אוריאל בוסו:  אני קובע שהצעת חוק תאגידי מים וביוב (תיקון מס' 14) (תאגידים אזוריים ומינוי נושאי משרה בתאגידי מים וביוב), התשפ"ג–2023, התקבלה בקריאה הראשונה ותחזור לוועדת הכלכלה, להכנתה לקריאה השנייה והשלישית

סימון דוידסון: אדוני היושב-ראש, רק תציין שזה שמונה מהאופוזיציה ואחד מהקואליציה

קריאה: שניים

אוריאל בוסו: בתמיכת שמונה חברי כנסת מהאופוזיציה

אוריאל בוסו:  והיו גם מהקואליציה

אוריאל בוסו:  תודה

אוריאל בוסו: [מס' מ/1547; דברי הכנסת, חוב' ט"ז, ישיבה 46

אוריאל בוסו: ]     

אוריאל בוסו: חברי הכנסת, נעבור לנושא הבא בסדר-היום: התנגדות כמה סיעות להחלת דין רציפות לחמש הצעות חוק

אוריאל בוסו:  אקרא את שמות הצעות החוק ונעשה את ההתנגדויות במרוכז, ולאחר מכן נצביע על כולן ביחד:      הצעת חוק הספורט (תיקון מס' 16) (הסדרת העיסוק באימון ספורט), התשפ"ב–2022 – התנגדות מטעם סיעות יש עתיד, המחנה הממלכתי וישראל ביתנו; הצעת חוק הסדרת העיסוק במקצועות הבריאות (תיקון מס' 8) (הסדרת העיסוק במקצועות הבריאות עוזר רופא ודימותנות רפואית), התשפ"ב–2022 – התנגדות מטעם סיעות יש עתיד, המחנה הממלכתי וישראל ביתנו; הצעת חוק הביטוח הלאומי (תיקון מס' 232) (מסלול ברירת מחדל בהפקדות לחיסכון ארוך טווח לילד), התשפ"ב–2022 – התנגדות כמובן גם מטעם סיעות יש עתיד, המחנה הממלכתי וישראל ביתנו; הצעת חוק הסדרת העיסוק בעבודה במערכת קירור או מיזוג אוויר, התשפ"ב–2022 – התנגדות מטעם סיעת יש עתיד; הצעת חוק העונשין (תיקון מס' 146) (תקיפת עובד ציבור שהוא מטפל או ממלא תפקיד בארגון חירום והצלה טרום אשפוז או בחדר מיון), התשפ"ב–2022 – התנגדות מטעם סיעת יש עתיד

מירב בן ארי: אנחנו מסירים את ההתנגדות

אוריאל בוסו: מסירים התנגדות לכל הצעות החוק הללו? אוקיי, סיעת יש עתיד הסירו – – –     

מירב בן ארי: אבל אתם צריכים להצביע בכל מקרה

אוריאל בוסו: סיעת יש עתיד הסירה את ההתנגדויות

אוריאל בוסו:  אין כאן מטעם סיעות המחנה הממלכתי וישראל ביתנו, שהגישו התנגדות

אוריאל בוסו:       אם כך, אנחנו נעבור להצבעות ברצף

אוריאל בוסו:  ההצבעה היא החלת דין רציפות על הצעת חוק הספורט (תיקון מס' 16) (הסדרת העיסוק באימון ספורט), התשפ"ב–2022

אוריאל בוסו:  מי שבעד הוא בעד החלת דין רציפות

אוריאל בוסו:  מי שנגד הוא נגד החלת דין רציפות

אוריאל בוסו:  אני עובר להצבעה

אוריאל בוסו: בעד ההודעה – 5 

אוריאל בוסו: נמנעים – אין 

אוריאל בוסו: חמישה בעד, אין מתנגדים

אוריאל בוסו:  אני קובע שהצעת החוק חוזרת לדיון בוועדת החינוך, התרבות והספורט להמשך דיון להחלתה

אוריאל בוסו: [מס' מ/1552; דברי הכנסת, חוב' י"ז, ישיבה 49

אוריאל בוסו: ]     

אוריאל בוסו: הצעת חוק הסדרת העיסוק במקצועות הבריאות (תיקון מס' 8) (הסדרת העיסוק במקצועות הבריאות עוזר רופא ודימותנות רפואית), התשפ"ב–2022

אוריאל בוסו:  אני עובר להצבעה

אוריאל בוסו:  הצבעה

אוריאל בוסו: בעד ההודעה – 5 

אוריאל בוסו: נמנעים – אין 

אוריאל בוסו: חמישה בעד, אין מתנגדים, אין נמנעים

אוריאל בוסו:  אני קובע שהצעת חוק הסדרת העיסוק במקצועות הבריאות תחזור לדיון בוועדת הבריאות להמשך קידומה בוועדה

אוריאל בוסו: [מס' כ/902, דברי הכנסת, חוב' י"ז, ישיבה 49

אוריאל בוסו: ]     

אוריאל בוסו: אני עובר להצבעה הבאה: הצעת חוק הביטוח הלאומי (תיקון מס' 232) (מסלול ברירת מחדל בהפקדות לחיסכון ארוך טווח לילד), התשפ"ב–2022

אוריאל בוסו:  שוב אני אומר: הצבעות על החלת דין רציפות

אוריאל בוסו:  הצבעה

אוריאל בוסו: בעד ההודעה – 5 

אוריאל בוסו: נמנעים – אין 

אוריאל בוסו: חמישה בעד, אין מתנגדים, אין נמנעים

אוריאל בוסו:  יש נוכח אחד

אוריאל בוסו:  אני קובע שגם החלת דין רציפות על הצעת חוק הביטוח הלאומי התקבלה, והצעת החוק חוזרת לדיון בוועדת הכספים

ינון אזולאי: מי יזם – – – סתם בשביל הפרוטוקול

אוריאל בוסו: לא מופיע לי

אוריאל בוסו:  אז אני אציין, שהצעת חוק הביטוח הלאומי (תיקון מס' 232) (מסלול ברירת מחדל בהפקדות לחיסכון ארוך טווח לילד), של חבר הכנסת ינון אזולאי – אגב, זה לא מופיע כאן – קיבלה החלת דין רציפות, ותעבור להמשך קידומה בוועדת הכספים, בשעה טובה

אוריאל בוסו: [מס' מ/1578; דברי הכנסת, חוב' י"ח, ישיבה 51

אוריאל בוסו: ]     

אוריאל בוסו: נעבור לנושא הבא: הסדרת היישום בעבודה במערכת קירור או מיזוג אוויר, התשפ"ב–2022

אוריאל בוסו:  מי שמתכונן לעסוק בנושא הזה אולי בניגוד עניינים, אבל בשלב זה אני קורא להצבעה

אוריאל בוסו:  הצבעה

אוריאל בוסו: בעד ההודעה – 5 

אוריאל בוסו: נמנעים – אין 

אוריאל בוסו: חמישה בעד, אין מתנגדים, אין נמנעים

אוריאל בוסו:  יש נוכח אחד

אוריאל בוסו:  אני קובע שאף הצעת חוק הסדרת היישום בעבודה במערכת קירור או מיזוג אוויר קיבלה החלת דין רציפות ותחזור לדיון בוועדת העבודה והרווחה להמשך קידומה בוועדה

אוריאל בוסו: [מס' מ/1573; דברי הכנסת, חוב' י"ח, ישיבה 51

אוריאל בוסו: ]     

אוריאל בוסו: נעבור לנושא האחרון על סדר-היום: הצעת חוק העונשין (תיקון מס' 146) (תקיפת עובד ציבור שהוא מטפל או ממלא תפקיד בארגון חירום והצלה טרום אשפוז או בחדר מיון), התשפ"ב–2022

אוריאל בוסו:  נושא חשוב מאוד – תקבל דין רציפות, הצבעה

אוריאל בוסו: בעד ההודעה – 5 

אוריאל בוסו: נמנעים – אין 

אוריאל בוסו: חמישה בעד, אין מתנגדים, אין נמנעים, נוכח אחד

אוריאל בוסו:  אני קובע שהצעת חוק העונשין אף היא קיבלה החלת דין רציפות ותחזור לדיון בוועדת החוקה, חוק ומשפט

אוריאל בוסו:       אם כן, רבותיי, תם סדר-היום

אוריאל בוסו:  חברי הכנסת, תם סדר-היום

אוריאל בוסו:  הישיבה הבאה תתקיים ביום ראשון י"א בניסן התשפ"ג, 2 במרץ 2023, בשעה 10:00

אוריאל בוסו:  ישיבה זו נעולה